text:
Türkmenistanyň Prezidenti wideoşekilli iş maslahatyny geçirdi
Hormatly Prezidentimiz Gurbanguly Berdimuhamedow käbir ministrlikleriň we pudak edaralarynyň ýolbaşçylarynyň hem-de welaýatlaryň we Aşgabat şäheriniň häkimleriniň gatnaşmagynda göni aragatnaşyk arkaly nobatdaky wideoşekilli iş maslahatyny geçirdi. Maslahatyň barşynda ýurdumyzy durmuş-ykdysady taýdan ösdürmegiň ileri tutulýan wezipelerine, şol sanda milli özgertmeler maksatnamalarynyň durmuşa geçirilmegi bilen baglanyşykly meselelere, öňde boljak şanly senelere taýýarlyk görmek boýunça çärelere, şeýle hem döwlet durmuşynyň beýleki möhüm meselelerine garaldy.
Hormatly Prezidentimiz wideoşekilli iş maslahatyny açyp, ilki bilen göni aragatnaşyga Ahal welaýatynyň häkimi Ş.Amangeldiýewi çagyrdy. Häkim sebitdäki işleriň ýagdaýy, gurluşyk desgalarynda alnyp barylýan işler, ýaşaýyş jaýlaryny hem-de çagalar baglaryny we mekdepleri ýylylyk bilen üpjün etmek, energiýa ulgamlarynyň hem-de gaz üpjünçilik gullugynyň ygtybarly işlemegini üpjün etmek boýunça geçirilen çäreler barada hasabat berdi. Şeýle hem häkim Halkara Bitaraplyk gününe we Täze ýyl baýramçylygyna görülýän taýýarlyk barada habar berdi.
Döwlet Baştutanymyz hasabaty diňläp, ekerançylyk meýdanlarynda möwsümleýin oba hojalyk işleriniň agrotehnikanyň kadalaryna laýyklykda öz wagtynda we ýokary hilli geçirilmegini üpjün etmäge jogapkärli çemeleşmegiň möhümdigini belledi. Mundan başga-da milli Liderimiz Oba maksatnamasyna laýyklykda welaýatyň çäklerinde bina edilýän medeni-durmuş maksatly desgalaryň gurluşygynyň barşyna berk gözegçilik etmek, alnyp barylýan gurluşyk işleriniň möhletlerini hem-de hilini pugta berjaý etmek barada häkime birnäçe anyk tabşyryklary berdi.
Milli Liderimiz Gurbanguly Berdimuhamedow sowuk howanyň düşmegi bilen baglylykda, ýaşaýyş jaýlarynyň, mekdepleriň we çagalar baglarynyň ýyladyş ulgamlarynyň ygtybarly işlemegini, elektrik energiýasy we tebigy gaz bilen üpjünçiliginiň degişli derejede işlemegini berk gözegçilikde saklamagy tabşyrdy.
Hormatly Prezidentimiz öňde boljak baýramçylyk çäreleriniň ýokary guramaçylyk derejesini üpjün etmegiň zerurdygyny belläp, häkime degişli görkezmeleri berdi.
Soňra Balkan welaýatynyň häkimi S.Satlykow sebitde işleriň ýagdaýy, şol sanda obasenagat toplumyndaky möwsümleýin işleri öz möhletinde we guramaçylykly geçirmek, ýyladyş edaralarynyň utgaşykly işiniň üpjün edilmegi bilen baglanyşykly geçirilýän çäreler barada hasabat berdi. Şeýle hem Oba milli maksatnamasynyň çeklerinde bina edilýän möhüm desgalaryň gurluşygynyň barşy, Halkara Bitaraplyk gününe we Täze ýyl baýramyna görülýän taýýarlyk barada habar aýdyldy.
Milli Liderimiz welaýatyň ekerançylyk meýdanlarynda geçirilýän agrotehniki çärelere ünsi çekip, oba hojalyk tehnikasynyň geljek ýylyň ekiş möwsümine taýýarlygyna aýratyn üns bermegi tabşyrdy. Sebitiň çäklerinde gurulýan desgalar barada aýtmak bilen, döwlet Baştutanymyz olaryň ýokary hilli guralmagy we öz möhletinde tabşyrylmagy bilen baglanyşykly meselelere jogapkärçilikli çemeleşmelidigini belledi.
Şeýle hem döwlet Baştutanymyz ilata ýylylygy, elektrik energiýasyny we tebigy gazy bökdençsiz üpjün etmäge jogap berýän jemagat hojalygy bölüminiň işinde kemçilikleriň bardygyna ünsi çekdi. Şunuň bilen baglylykda, hormatly Prezidentimiz Gurbanguly Berdimuhamedow bar bolan kemçilikleri gyssagly düzedip, sebitiň jemagat hojalygy toplumynyň işine yzygiderli gözegçiligi ýola goýmagy tabşyrdy.
Döwlet Baştutanymyz milli baýramlara taýýarlyk görmegiň guramaçylyk meselelerine ünsi çekip, degişli tabşyryklary berdi.
Wideoşekilli iş maslahaty Daşoguz welaýatynyň häkimi M.Baýramgulyýewiň hasabaty bilen dowam etdi. Häkim oba hojalyk toplumynda möwsümleýin işleriň barşy, Oba milli maksatnamasynda göz öňünde tutulan wezipeleriň ýerine ýetirilişi, şol sanda täze gurulýan binalarda işleriň ýagdaýy, ýaşaýyş jaýlaryny hem-de durmuş maksatly desgalary ýylylyk bilen, şäherleri we şäherçeleri tebigy gaz hem-de elektrik energiýasy bilen üpjün etmek maksady bilen geçirilýän çäreler barada hasabat berdi.
Şeýle hem häkim Halkara Bitaraplyk güni we Täze ýyl baýramy mynasybetli medeni çäreleri taýýarlamak boýunça geçirilýän işler barada habar berdi.
Milli Liderimiz hasabaty diňläp, welaýatyň halk hojalyk toplumynyň ähli pudaklarynda işleriň depginlerini we netijeliligini ýokarlandyrmak, bu ugurda degişli düzümleriň utgaşykly işini üpjün etmek babatynda birnäçe görkezmeleri berdi. Döwlet Baştutanymyz dürli maksatly desgalaryň gurluşygynyň bellenilen möhletleriniň ýerine ýetirilmegine we hiline berk gözegçiligiň möhümdigini belledi.
Hormatly Prezidentimiz Gurbanguly Berdimuhamedow adamlaryň ýaşaýyş-durmuş derejesini yzygiderli ýokarlandyrmak, ilata hyzmatlary etmek boýunça çäreler barada aýtmak bilen, bu möhüm meselelere ilkinji derejeli üns berilmegini talap etdi. Sebitiň jemagat hojalygy düzümleriniň işinde birnäçe düzgün bozmalaryň bardygyny belläp, milli Liderimiz welaýat häkimine ýyladyş, energiýa we gaz üpjünçilik ulgamlarynyň bökdençiz işlemegi boýunça meseleleri berk gözegçilikde saklamagy tabşyrdy.
Şeýle hem döwlet Baştutanymyz öňde boljak baýramçylyklar mynasybetli çärelere taýýarlyk görmegiň zerurdygyna ünsi çekdi.
Lebap welaýatynyň häkimi T.Atahallyýew welaýatda işleriň ýagdaýy, Oba milli maksatnamasyny durmuşa geçirmegiň çäklerinde ulanmaga berilmeli desgalarda gurluşygyň barşy barada hasabat berdi. Mundan başga-da häkim welaýatyň ýyladyş, elektrik we gaz üpjünçilik ulgamlarynyň utgaşykly işini ýola goýmak boýunça geçirilýän çäreler hem-de öňde boljak baýramçylyklara taýýarlyk barada habar berdi.
Hormatly Prezidentimiz Gurbanguly Berdimuhamedow, tutuş ýurdumyzda bolşy ýaly, welaýatda amala aşyrylýan işleriň yzygiderli häsiýete eýe bolmalydygyny hem-de anyk netijeleri bermelidigini belläp, munuň üçin ähli düzümleriň sazlaşykly işiniň ýola goýulmagynyň zerurdygyny aýtdy hem-de häkime obasenagat toplumynda we möhüm desgalaryň gurluşygynda alnyp barylýan ähli işleri hemişe gözegçilikde saklamagy tabşyrdy, olar bu desgalarda bildirilýän talaplara hem-de ekologiýa howpsuzlygyna laýyk gelmelidir.
Döwlet Baştutanymyz ilatyň durmuş eşretleri bilen üpjün edilmegine degişli meseleleriň mydama üns merkezinde saklanmalydygyna ünsi çekip, ýaşaýyş jaýlarynyň, mekdepleriň we çagalar baglarynyň ýyladyş ulgamlarynyň möwsümiň talaplaryna laýyklykda ygtybarly işlemegini üpjün etmegi, ilatyň elektrik energiýasy we tebigy gaz bilen bökdençsiz üpjün edilmegi üçin gaýragoýulmasyz çäreleri görmegi tabşyrdy.
Hormatly Prezidentimiz Halkara Bitaraplyk güni hem-de Täze ýyl baýramy mynasybetli dabaraly çärelere ýokary derejede taýýarlyk görmegiň zerurdygyny aýdyp, häkime bu babatda anyk görkezmeleri berdi.
Mary welaýatynyň häkimi D.Annaberdiýew sebitde toplumlaýyn işler, agrotehniki çäreler, ýerleri we oba hojalyk tehnikalarynyň nobatdaky möwsüme taýýarlamak boýunça geçirilýän işler barada hasabat berdi. Hasabatyň çäklerinde welaýatda bina edilýän desgalarda gurluşygyň barşy, şeýle hem öňde boljak baýramlara gabatlanan medeni-köpçülikleýin çäreleriň maksatnamasy barada habar berildi.
Hormatly Prezidentimiz Gurbanguly Berdimuhamedow Oba milli maksatnamasyny durmuşa geçirmek boýunça wezipeleriň üstünlikli ýerine ýetirilmegi baradaky meselelere degip, bu ugurdaky işleriň degişli düzümleriň ýolbaşçylarynyň hemişe üns merkezinde bolmalydygyny nygtap, sebitiň çäklerinde bina edilýän desgalaryň gurluşygynyň depginleriniň güýçlendirilmegine, ýaşaýyş jaýlarynda hem-de beýleki durmuş maksatly binalarda ýyladyş, energiýa we gaz ulgamlarynyň bökdençsiz işiniň üpjün edilmegine ünsi çekdi.
Milli Liderimiz baýramçylyk çärelerine taýýarlyk görmek meselesine ünsi çekip, bu babatda häkime birnäçe tabşyryklary berdi.
Soňra göni wideoşekilli aragatnaşykda Aşgabat şäheriniň häkimi Ş.Durdylyýew paýtagtymyzda alnyp barylýan işleriň ýagdaýy, häzirki döwrüň talaplaryna laýyklykda tertip-düzgüni hem-de arassaçylygy üpjün etmek we durmuş düzümini döwrebaplaşdyrmak boýunça görülýän toplumlaýyn çäreler barada hasabat berdi. Döwlet Baştutanymyz Gurbanguly Berdimuhamedowa ozal berlen tabşyryklaryň ýerine ýetirilişi hem-de öňde boljak baýramçylyklar mynasybetli medeni-köpçülikleýin çäreleriň maksatnamasyny taýýarlamak boýunça geçirilen işler barada habar berildi.
Hormatly Prezidentimiz ýurdumyzyň baş şäheriniň ähli görkezijiler babatda nusgalyk bolmalydygyny aýdyp, Aşgabady bagy-bossanlyga büremek, onuň ekologiýa ýagdaýyny gowulandyrmak bilen baglanyşykly meseleleri hemişe berk gözegçilikde saklamagy talap etdi. Paýtagtymyzyň jemagat hojalygy düzümleriniň işinde kemçilikleriň bardygyny belläp, döwlet Baştutanymyz Gurbanguly Berdimuhamedow şäheriň ähli inžener-tehniki düzümleriniň, şol sanda ýylylyk, energiýa we gaz üpjünçilik ulgamlarynyň bökdençsiz hem-de takyk işlemegini üpjün etmek meselelerini berk gözegçilikde saklamagy tabşyrdy.
Mundan başga-da, milli Liderimiz Aşgabatda öňde boljak dabaralara we halkara çärelere ýokary guramaçylyk derejesinde taýýarlyk görmek we olary geçirmek boýunça görkezme berip, dünýäniň iň owadan şäherleriniň hataryna giren paýtagtymyzyň gelýän myhmanlarda ýatdan çykmajak täsirleri galdyrmalydygyny belledi.
Soňra içeri işler ministri I. Mulikow ýurdumyzda jemgyýetçilik tertibini pugtalandyrmak, düzgün bozmalaryň hem-de ýol-ulag hadysalarynyň öňüni almak maksady bilen alnyp barylýan işler barada hasabat berdi.
Hormatly Prezidentimiz hasabaty diňläp, özlerine berkidilen çäklerde işleriň ýagdaýyna gözegçilik etmäge hem-de bu barada habar bermäge borçly polisiýanyň ýerli wekilleriniň işine gözegçiligiň gowşadylandygy üçin nägilelik bildirdi.
Milli Liderimiz IIM-niň ýolbaşçysyndan işleri jemgyýetçilik tertip-düzgünini üpjün etmäge, raýatlaryň hukuklaryny we azatlyklaryny pugta berjaý etmäge hem-de goramaga gönükdirilen garamagyndaky düzümleriň işini berk gözegçilikde saklamagy talap etdi.
Şeýle hem döwlet Baştutanymyz ýangyn howpsuzlygy we ýol gözegçiligi gullugy ulgamynda işleri kämilleşdirmek, degişli çäreleri geçirmek bilen baglanyşykly birnäçe görkezmeleri berdi.
Hormatly Prezidentimiz Gurbanguly Berdimuhamedow Türkmenistanyň Döwlet ministri — “Türkmengaz” döwlet konserniniň başlygy M.Arçaýewi göni aragatnaşyga çagyryp, häzirki döwürde onuň ýolbaşçylyk edýän düzümlerinde möhüm wezipeleriň çözülişi we bar bolan meseleler bilen gyzyklandy.
Pudagyň ýolbaşçysy alnyp barylýan işleriň ýagdaýy barada hasabat berip, birnäçe halkara taslamalaryň amala aşyrylyşy we ýurdumyzyň ilatyny, edara-kärhanalaryny tebigy gaz bilen bökdençsiz üpjün etmek, “mawy ýangyjyň” eksport ugruny ösdürmek maksady bilen durmuşa geçirilýän çäreler barada hasabat berdi.
Eýran Yslam Respublikasynyň Milli gaz kompaniýasy bilen baglaşylan ikitaraplaýyn ylalaşyklara we şertnama laýyklykda, türkmen tebigy gazynyň Eýrana ozal ugradylan möçberlerine töleg boýunça ägirt uly mukdarda algylaryň bardygy bellenildi. Eýran tarapynyň wekilleri bilen geçirilen duşuşyklaryň we gepleşikleriň barşynda meseläni çözmek boýunça belli ylalaşyga gelinmedi. Bu meseläniň özara kabul ederlikli oňyn çözgüdini tapmak maksady bilen eýranly hyzmatdaşlar Halkara araçyl kazyýete ýüzlenmegi teklip edýär.
Hormatly Prezidentimiz “Türkmengaz” döwlet konserniniň ýolbaşçysynyň maglumatlaryny diňläp, Eýranyň milli gaz kompaniýasynyň Halkara araçyl kazyýete ýüzlenmek baradaky teklibini goldamak we munuň üçin degişli resminamalary taýýarlamak babatda anyk tabşyryklary berdi.
Döwlet Baştutanymyz Gurbanguly Berdimuhamedow maslahaty jemläp, oňa gatnaşanlara ýurdumyzy mundan beýläk-de durmuş-ykdysady taýdan ösdürmek, halkymyzyň abadançylygyny has-da ýokarlandyrmak, eziz Watanymyzyň gülläp ösmegini üpjün etmek bilen bagly jogapkärli wezipeleri çözmekde uly üstünlikleri arzuw etdi.


c: text/html

text:
Türkmenistanyň Döwlet medeniýet merkeziniň Döwlet muzeýi 2018-nji ýylyň 2-nji fewralynda sagat 10.00-da Türkmenistan – Beýik Ýüpek ýolunyň ýüregi ýyly mynasybetli gurnalan “Türkmenistanyň taryhynda Beýik Ýüpek ýolunyň orny”
Türkmenistanyň Döwlet medeniýet merkeziniň Döwlet muzeýi 2018-nji ýylyň 2-nji fewralynda sagat 10.00-da Türkmenistan – Beýik Ýüpek ýolunyň ýüregi ýyly mynasybetli gurnalan “Türkmenistanyň taryhynda Beýik Ýüpek ýolunyň orny” atly okuw maslahatyna we oňa bagyşlanyp gurnalan serginiň açylyş dabarasyna gatnaşmak isleýänleriň ählisini myhmançylyga çagyrýar.
Türkmenistanyň taryhynda Beýik Ýüpek ýolunyň orny
Türkmenistanyň taryhynda Beýik Ýüpek ýoly aýratyn orna eýe bolmak bilen, merdana halkymyzyň orta asyrlardaky uzak we şanly taryhyny bezeýär. Hut şu eýýamda söwdanyň we hyzmatdaşlygyň girewi bolan bu ýol Gündogaryň hem-de Günbataryň halklarynyň ykbalynda oňyn hyzmaty bitiripdir. Türkmenistan bu söwda ýolunyň çatrygynda ýerleşmek bilen, halklaryň arasynda, sebitde parahatçylygyň gülläp ösmeginde uly orna eýe bolupdyr.
Hormatly Prezidentimiz Gurbanguly Berdimuhamedowyň “Türkmenistan – Beýik Ýüpek ýolunyň ýüregi” atly täze kitabynda adalatlylyk bilen belleýşi ýaly, türkmen topragyndan geçýän kerwen ýollarynyň bütin ugrunda ençeme kerwensaraýlar gurlupdyr, türkmen iline gadam basan kerwenleriň howpsuzlygy üpjün edilipdir, kerwensaraýlar gadymy Amuldan başlap, Merwdir Sarahs bilen Änewiň aralygyny, ondan aňryk Nusaýdan Dehistana çenli menzili, şeýle hem, Daşoguzyň gadymy topragyny bezäpdir.
Hakykatdan hem, Beýik Ýüpek ýolunyň üsti bilen yklymara söwdanyň, medeni gatnaşyklaryň pajarlap ösen orta asyrlar döwri diýseň gyzykly döwürdir.
Orta asyrlarda Merw, Gürgenç, Abiwerd, Nusaý, Dehistan ýaly şäherler senetçilik, söwda merkezlerine öwrülipdir. Bu şäherleriň üstünden Ýakyn we Orta Gündogar hem-de Ýewropa ýurtlaryny özara birleşdirýän Beýik Ýüpek ýoly geçipdir. Horasanyň we Horezmiň şäherlerinde ajaýyp binagärçilik eserleri bolan kerwensaraýlar, metjitler, köşkler we kümmetler gurlupdyr.
Bu döwürde medeniýet hem gülläp ösüpdir. Gaznalarynda müňlerçe kitap bolan uly-uly kitaphanalaryň gurulmagy muňa aýdyň şaýatlyk edýär. Merwde we Gürgençde dünýä belli alymlar we şahyrlar ýaşap geçipdir.
Beýik Ýüpek ýolunyň ugrunda ýerleşýän Gürgenç, Merw, Dehistan şäherleriniň Ýewropa bilen Aziýa arasynda araçy bolup hyzmat etmekleri söwdanyň, sungatyň, medeniýetiň ösmegine ýardam edipdir.
Türkmenistanyň Döwlet medeniýet merkeziniň Döwlet muzeýinde Türkmenistan –Beýik Ýüpek ýolunyň ýüregi ýyly mynasybetli geçirilen “Türkmenistanyň taryhynda Beýik Ýüpek ýolunyň orny” atly okuw maslahatyna bagyşlanan sergi gurnaldy. Sergini Türkmenistanyň Prezidenti Gurbanguly Berdimuhamedowyň portreti, aýdan sözleri, “Türkmenistan – Beýik Ýüpek ýolunyň ýüregi” atly kitaby, halkymyzyň taryhy bilen baglanyşykly dürli kitapalar, Beýik Ýüpek ýolunyň ugrunda ýerleşýän ýadygärliklere bagyşlanan suratkeşlik eserleri, Beýik Ýüpek ýolunyň ugrunda ýerleşýän ýadygärlikler, Beýik Ýüpek ýolunyň karatasy, ulag ulgamy bilen baglanyşykly haly-pannolar, kompozisiýalar, Beýik ýüpek ýolunyň ugrunda ýerleşýän ýadygärliklerden tapylan gymmatlyklar, bu ýadygärlikleriň fotosuratlary we beýleki muzeý gymmatlyklary bezeýär.

robotstxt: allowed

filter: keep


text:
Aşakda halaýan ýa-da halamaýan zatlarym ýazylar
Sanawa elim degdigiçe täze zatlar goşup duraryn.
Halaýanlarym:
Adamlar:
- name ýazjagymy bilemok =)
Naharda:
- Palaw
- Somsa
- Manty
- Gubadaga gidip fitçi iýmek
- Tom Yum Soup (Tailaryň çorbasy)
- Bangkokdaky Beyrut restoranynda “mousaqqa”
- Ýakynda özümiň pişiren noodle (wemişel) çorbam
- Naharyň ýanyndaky gök sogan
- Roti paratha
Edebiýat we Sungatda:
- John Grishamyň kitaplary
- Kinony asyl düşürilen dilinde görmek (düşünmesem hem keýpi bar)
- WordPress sistemasyny. Meni hem Internetiň 12% içine goşany üçin. Işimi aňsatlaşdyrany üçin.
- Çalt açylýan saýtlar
- Twitter. Birýerlerde ýalňyşlyk bolanda (ýalňyşan men bolsamam) “Biz birýerlerde ýalňyşlyk etdik” diýip çykyşy
- Ankara şäheri. Ömrümiň ýatdan çykmajak pursatlaryny maňa ýaşadany üçin.
- Suvarnabhumi aeroporty
- Air Asia
- Kuala Lumpur. Esasan Jalan Petaling töwereklerini
- Senden öň seniň sorajak bahaňy aýdýan taksistleri
Halamaýanlarym:
Adamlar:
- Kino görüp otyrkam birzatlar soraýanlar
- Meniň ýazgylarymy öz adyndan ýazýanlary (http://bayramtm.com/2011/11/hakymy-talap-edyarin/)
Naharda:
- Duhowkada bişirilen kädi
- Agzyny şappyldadyp sesli iýýänleri (çydap bilemok… turyp gidýän…)
Edebiýat we Sungatda:
- Picassonyň suratlary
- Ogurlyk aýdymlary
- Ýuwaş açylýan saýtlar
- Halkara korporasiýalaryň saýtyndaky girýän ýurduňy saýlamaly ýeri (mysal: Taýlanddan girýän bolsaň diňe tai dilinde maglumat berýänleri)
- Ajax-da ýazylan saýtlar. (Internetim gaty ýuwaş bolan wagtlary)
- Thai Airways International (Başga biriniň kredit kartoçkasy bilen alynan biledimi kabul etmänligi üçin. Elimde regional ofisinden hat barlygyna seretmän maňa täzeden bilet aldyrany üçin.)
- Ýanyň bilen süýräp gezmeli goşlary
- Ýoly bilýän diýip müşderi alan, soň ýary ýola gelende nirä barmalydygyny soraýan taksistleri
- Silom, Bangkok. (ýöne Internet tizligi bet)
- Türkmenistandan diýenimde Pakistan düşünýänleri
- Uçarda gapdalyňda otyrýan garry turistleri (Bu ýaşdan soň nämäňiz bar?)
- Şol garry turistlerden ýarym ýalaňaç gezýänleri. (Ýüregim bulaşýar.)


text:
2018-nji ýylyň 10-njy maýynda Türkmenistanyň Daşary işler ministrliginde Türkmenistanyň we Palestinanyň daşary syýasy edaralarynyň arasynda syýasy geňeşmeleri geçirildi. Palestin wekiliýetine Daşary işler ministriniň orunbasary Mazen Şamiýa ýolbaşçylyk etdi.
Taraplar gatnaşyklaryň häzirki ýagdaýyny ara alyp maslahatlaşyp, olary geljekde ösdürmegiň esasy ugurlaryny kesgitlediler. Syýasy-diplomatik gatnaşyklaryň ýokary derejesini bellemek bilen, taraplar ikitaraplaýyn şertnama-hukuk esasyndan gelip çykýan gatnaşyklary işjeňleşdirmek meýillerini beýan etdiler. Öňdebaryjy ugurlaryň hatarynda taraplar parlamentara gatnaşyklaryny, şeýle hem medisina we derman senagaty, gurluşyk, oba hojlayk we suw serişdeleri pudaklarynda hyzmatdaşlygy bellediler.
Wekiliýet ýolbaşçylary söwda-ykdysady gatnaşyklary täze derejä çykarmagyň meselelerini ara layp maslahatlaşdylar. Şunuň bilen baglylykda, iki ýurduň telekeçileriniň gatnaşmagynda bilelikdäki taslamalary durmuşa geçirmegiň meselelerine garadylar, şeýle hem daşary ýurt maýa goýum mümkinçiliklerini ara aly maslahatlaşdylar.
Duşuşygyň ahyrynda taraplar geljekde ikitaraplaýyn gyzyklanmalara laýyk gelýän netijeli hyzmatdaşlygy diwersifikasiýalaşdyrmak üçin ýola goýlan gepleşikleri dowam etmegiň ähmiýetini bellediler.
www.mfa.gov.tm
Aşgabatda türkmen-palestin syýasy geňeşmeleri geçirildi
2018-nji ýylyň 10-njy maýynda Türkmenistanyň Daşary işler ministrliginde Türkmenistanyň we Palestinanyň daşary syýasy edaralarynyň arasynda syýasy geňeşmeleri geçirildi. Palestin wekiliýetine Daşary işler ministriniň orunbasary Mazen Şamiýa ýolbaşçylyk etdi.


text:
Habarlar 2 fewral 2017
Wakalaryň jümmüşinde
Türkmenistanyň Döwlet howpsuzlyk geňeşiniň mejlisi
Mejlisiň çäklerinde döwlet Baştutanymyz harby we hukuk goraýjy edaralaryň ýolbaşçylarynyň hasabatlaryny diňledi. Olar ýolbaşçylyk edýän düzümlerinde işleriň ýagdaýy hem-de türkmen topragynda parahatçylygy we asudalygy saklamak, kanunylygy we düzgün-tertibi üpjün etmek boýunça wezipeleri üstünlikli çözmek maksady bilen, Belent Serkerdebaşymyzyň ozal beren tabşyryklarynyň ýerine ýetirilişi barada hasabat berdiler.
Laws
TÜRKMENISTANYŇ KANUNY
Türkmenistanyň käbir kanunçylyk namalaryna üýtgetmeler we goşmaça girizmek hakynda
1. 1995-nji ýylyň 24-nji noýabrynda kabul edilen «Türkmenistanyň Ministrler Kabineti hakynda» Türkmenistanyň Kanunynda (Türkmenistanyň Mejlisiniň Maglumatlary, 1995 ý., № 3, 35-nji madda; 2000 ý., № 2, 17-nji madda; 2011 ý., № 1, 16-njy madda):
Jemgyýet
Suwly-batga ýerleri saklap galmak Türkmenistanyň ekologiýa syýasatynyň möhüm ugurlarynyň biridir
1971-nji ýylyň 2-nji fewralynda Eýranyň Ramsar şäherinde suwda ýüzýän guşlaryň ýaşaýan ýeri hökmünde halkara ähmiýetli suwly-batga ýerler hakynda (Ramsar) Konwensiýasyna gol çekildi. 1997-nji ýyldan başlap oňa gol çekilen gün suwly-batga ýerleriň Bütindünýä güni diýlip yglan edildi we ol planetamyzyň tebigatynyň jandarlar dünýäsiniň durnukly ösüşi üçin bu ýerleriň gymmatyna ünsi çekmäge gönükdirilendir. Häzirki wagtda dünýä ýurtlarynyň 159-sy konwensiýanyň tarpdarlarydyr, dünýäde Ramsar ýerleriniň 2250-si hasaba alyndy, olaryň umumy meýdany 215 million gektardyr. Şu ýyl suwly-batga ýerleriň Bütindünýä güni „Suwly –batga ýerler heläkçiligiň döremek howpuny azaldýar“ şygar astynda geçdi.
Medeniýet
Çeperçilik akademiýasynyň sergi zalynda gurnalan sergi ýaşlaryň döredijiligine bagyşlandy
Uşajyk gasynlar, saçynyň her tary timarlanan, durmuş tejribesini toplan, ýaşy durugşan bu kişiniň suraty şeýle bir takyk çekilipdir welin, „Şu elde çekilen zatmyka?“-deýeniňi bilmän galýarsyň.
2017 Выборы Президента Туркменистана
Ýurdumyzda Türkmenistanyň Prezidentligine saýlawlar boýunça öňünden ses bermek başlandy
Saýlaw kodeksine laýyklykda, bu işler, ilkinji nobatda, uzak wagtlyk iş saparlaryna ýa-da dynç alşa gidýän raýatlar hem-de beýleki sebäplere görä, saýlawlar güni 12-nji fewralda saýlaw uçastogyna gelip bilmejek we has mynasyp dalaşgäre ses berip bilmejek raýatlar üçin göz öňünde tutulandyr. Sagat 8-den 18-e çenli ses bermek bolar.
2017 Выборы Президента Туркменистана
Jemgyýet
Daşoguzda aýratyn durmuş derejeli täze gurluşygyň düýbi tutuldy
Baýramçylyk ruhunda geçen dabaraly çärä Mejlisiň Başlygy we deputatlary, welaýat we şäher häkimlikleriniň, zähmet toparlarynyň, jemgyýetçilik guramalarynyň wekilleri, hormatly ýaşulular we ýaşlar gatnaşdylar. Döredijilik toparlarynyň ýerine ýetirmeginde aýdym-sazlar ýaňlandy, türgenler öz ussatlyklaryny görkezdiler.
2017 Выборы Президента Туркменистана
¬Paýtagtymyzda Türkmenistanyň Prezidenti wezipesine dalaşgär S.Jelilow bilen saýlawçylaryň duşuşygy boldy
Dalaşgäriň ynanylan wekili ýygnananlary S.Jelilow bilen tanyşdyryp, onuň zähmet ýolunyň esasy döwürleri barada gürrüň berdi. Şunda ol dalaşgäriň uly önümçilik tejribesine, ýokary ussatlyga we jogapkärçilige eýe bolup, halkyň hem-de Watanyň bähbidine hyzmat etmäge çalyşýandygyny, milli däp-dessurlarymyza ygrarlydygyny aýtdy.


text:
Oglanlar üçin: Saglyk we gigiýena
Seniň teniň her gün bir garaşylmadyk täsinlik görkezýär: sen hemişe bolşuňdan köp derleýäň, saçyň birden ýagly bolýar, goňak peýda bolýar. Alada edip oturma, seniň ýaşyňda bu adaty bolmaly ýagdaýdyr. Edil häzir seň üçin bar ünsüňi öz bedeniň gigiýenasyna bermek möhümdir.
Esasy maksat - deriň arassaçylygyny üpjün etmek.
- Her gün suwa düşmek, has gowusy akyp duran duşyň aşagynda;
- Wannadan soň hökman arassa suw bilen ýa-da duşuň aşagynda ýuwunmak gerek;
- Her gün goltugasty oýtumlaryňy ýuwmaly, we ösýän tüýleri syryp aýyrmaly, sebäbi der olarda saklanyp soňra üýtgeýär, bu bolsa özboluşly ysyň döremegine getirýär.
- Aýaklaryňy günde aram sowuk suwda ýuwmaly.
- Her gün joraplaryňy, kolgotkiňi, eşigiň aşagyndan geýilýän geýimiňi çalşyp durmaly;
- Seniň aýratyn diňe özüňe degişli daragyň, diş çotgaň, elsüpürgijiň, gaýçyň, eşigiň aşagyndan geýilýän geýimiň, aýakgabyň, dodak pomadaň, kellä geýilýän geýimiň, dezodorantyň, tüý syrmak üçin abzalyň bolmaly.
- Antiperspiranty/dezodaranty diňe arassa bedeniňe sepmeli.


text:
Türkmen-owgan gatnaşyklary: hoşniýetli goňşuçylyk we sebitde ýakynlaşmak syýasatynyň mysaly
Döwlet Baştutanymyzyň başlangyjy bilen kabul edilen «Bitarap Türkmenistanyň daşary syýasat ugrunyň 20172023-nji ýyllar üçin Konsepsiýasynda» sebitiň döwletleri bilen özara düşünişmek we özara ynanyşmak ýörelgeleri esasyndaky hyzmatdaşlyk Merkezi Aziýada parahatçylygy hem-de howpsuzlygy saklamagyň we pugtalandyrmagyň esasy şerti bolup durýandygy bellenilýär.
Ýurdumyzyň daşary syýasy strategiýasynda goňşy Owganystan bilen gatnaşyklary işjeňleşdirmäge aýratyn ähmiýet berilýär. Golaýda Owganystan bilen ikitaraplaýyn diplomatik gatnaşyklaryň ýola goýulmagyna 25 ýyl doldy.
Türkmenistan halkara bileleşiginiň owgan halkynyň abadan durmuşyny üpjün etmäge hem-de Owganystanyň durmuş-ykdysady taýdan dikeldilmegine we durnukly ösüşine iş ýüzünde kömek bermäge gönükdirilen tagallalaryny hemmetaraplaýyn goldaýar.
Şunuň bilen baglylykda, ýurdumyz diňe parahatçylykly, syýasy-diplomatik, söwda-ykdysady we ynsanperwer usullary ulanmak arkaly bu ýurtdaky ýeňil bolmadyk ýagdaýy durnuklaşdyrmak ugrunda çykyş edýär. Şol usullar bolsa uzakmöhletli geljege gönükdirilendir. Bu işde BMG-niň öňüni alyş diplomatiýasynyň Merkezi Aziýa üçin sebit merkezine möhüm orun degişlidir. Hormatly Prezidentimiz Gurbanguly Berdimuhamedowyň başlangyjy boýunça 2007-nji ýylyň dekabr aýynda onuň ştab-kwartirasy Aşgabatda açyldy.
Parahatçylyk dörediji ýurt hökmünde abraýy barha artýan Bitarap Türkmenistanyň öz döwründe Owganystanyň içindäki gapma-garşylyklary parahatçylykly ýol bilen çözmek başlangyjy bilen çykyş edendigini hem-de özüniň paýtagtyny owganara gepleşikleriniň birnäçe tapgyrynyň geçiriljek ýeri hökmünde hödürländigini ýatlatmalydyrys. Şu geçen ýyllaryň dowamynda ýurdumyz dostlukly döwlete döredijilikli durmuşyň esaslarynyň pugtalandyrmakda hem-de ýurdy durmuş-ykdysady taýdan ösdürmekde uly kömek berip geldi we bu asylly işi dowam edýär. Elektrik energiýasynyň we suwuklandyrylan gazyň ýeňillikli bahadan iberilmegi, öz serişdeleriniň hasabyna durmuş maksatly desgalaryň, hususan-da, lukmançylyk we bilim ugurly desgalaryň gurulmagy, ýaşlaryň Türkmenistanyň okuw mekdeplerinde okamagy boýunça ýardam berilmegi hem-de Owganystanyň ilatyna yzygiderli esasda ynsanperwerlik ýükleriniň ugradylmagy munuň aýdyň subutnamysydyr.
Soňky ýyllarda ýurdumyz Owganystandaky ýagdaýy çalt kadalaşdyrmak üçin täze syýasy-diplomatik gurallary işläp taýýarlamak üçin tagallalary birleşdirmek, hususan-da, Birleşen Milletler Guramasynyň howandarlygynda bu ýurduň ykdysadyýetini dikeltmek boýunça uzakmöhletleýin maksatnamany işläp taýýarlamak teklibi bilen çykyş etdi hem-de özüniň syýasy giňişligini zerur bolan gepleşikler üçin bermäge taýýardygyny mälim etdi.
Türkmenistan soňky onýyllyklaryň dowamynda uly synaglary başdan geçiren doganlyk owgan halkyna onuň parahatçylyga, agzybirlige hem-de ylalaşyklylyga ymtylmasynda raýdaşlyk bildirip, goňşy ýurduň durmuş-ykdysady taýdan dikeldilmegine gönükdirilen anyk ädimleri ädýär, bu ýurduň sebit we halkara ykdysady giňişligine netijeli goşulyşmagyna ýardam bermek ugrunda çykyş edip, energetika we ulag ulgamlarynda Owganystanyň ykdysadyýetini we düzümini gaýtadan dikeltmäge gönükdirilen sebit ähmiýetli giň möçberli taslamalaryň başyny başlaýar.
Türkmen tarapynyň Türkmenistan-Owganystan-Pakistan-Hindistan (TOPH) transmilli gaz geçirijisini hem-de Türkmenistan-Owganystan-Täjigistan demir ýoluny gurmak boýunça taslamanyň başyny başlamagyny olaryň iň möhümleriniň hatarynda görkezmek bolar.
Türkmenistan-Owganystan-Pakistan-Hindistan ugry boýunça täze turba geçirijiniň gurluşygyna 2015-nji ýylyň dekabr aýynda badalga berildi. Garaşsyz halkara bilermenleriň pikirine görä, türkmen tebigy gazynyň Günorta Aziýanyň iri ýurtlaryna uzakmöhletli iberilmegini üpjün etmäge ýardam etjek bu iri energetika taslamasynyň iş ýüzünde durmuşa geçirilmegi Türkmenistanyň ählumumy energiýa howpsuzlygynyň häzirki zaman arhitekturasyny kemala getirmäge anyk goşandy bolmak bilen, taslamama gatnaşýan ýurtlaryň ykdysady taýdan ösmegine kuwwatly itergi berer, ileri tutulýan durmuş meselelerini, hususan-da, Owganystanda täze iş orunlaryny döretmek boýunça möhüm meseleleri çözmäge ýardam berer.
Ägirt uly kuwwata eýe bolan ulag-aragatnaşyk ulgamynda hem hyzmatdaşlyk aýratyn ähmiýete eýedir. Bu ugurdaky taslamalarda ýurdumyzyň milli bähbitleri goňşy döwletleriň we tutuş Aziýa sebitiniň ösüşiniň talaplary bilen sazlaşýar. Gürrüň Türkmenistan-Owganystan-Täjigistan Aziýa halkara ulag geçelgesiniň birinji tapgyry-Atamyrat-Ymamnazar-Akina täze demir ýolunyň gurluşygy barada barýar. Bu demir ýol 2016-njy 28-nji noýabrynda hormatly Prezidentimiz Gurbanguly Berdimuhamedowyň hem-de Owganystan Yslam Respublikasynyň Prezidenti Mohammad Aşraf Ganiniň gatnaşmagynda ulanmaga berildi.
Ýurdumyzyň başyny başlan, sebit we ählumumy goşulyşmagyna gönükdirilen bu giň möçberli taslamadan hem uly durmuş-ykdysady netijä garaşylýar—geljekde Aziýanyň ulag geçelgesi Hytaýyň köp şahaly demir ýol ulgamyna we onuň üsti bilen çalt depginlerde ösýän Aziýa-Ýuwaş umman sebitiniň döwletlerine çykar. Şeýlelikde, polat ýol sebit hem-de halkara möçberinde ulag-üstaşyr gatnawlaryň möhüm bölegine öwrülip, bu taslama gatnaşýan ýurtlaryň häzirki zaman halkara ykdysady gatnaşyklar ulgamyna işjeň goşulyşmagyna ýardam eder.
Ulanmaga berlen Atamyrat-Ymamnazar-Akina demir ýolunyň umumy uzynlygy 88 kilometre barabardyr, onuň 85 kilometri Türkmenistanyň çäginden we 3 kilometri türkmen-owgan serhediniň her tarapynda ýerleşen Ymamnazar we Akina demir ýol menzilleriniň arasyndan geçýär.
Täze polat ýoluň Türkmenistanda öndürilýän ýangyç serişdeleriniň, hususan-da nebit önümleriniň we suwuklandyrylan gazyň Owganystana iberilýän möçberlerini artdyrmak baradaky ylalaşygy nazara almak bilen, iki ýurduň arasyndaky haryt dolanyşygynyň möçberleriniň artdyrylmagyna ýardam etjekdigi hem-de owgan ykdysadyýetiniň dikeldilmegine kuwwatly itergi berjekdigi, durmuş meselelerini çözmäge hem-de dostlukly ýurduň ilatyny iş bilen üpjün etmäge ýardam etjekdigi şübhesizdir. Owganystanyň çäginde ýerleşýän Andhoýa çenli bu polat ýoluň böleginiň gurluşygynyň dowamyny türkmen tarapy amala aşyrar.
Mundan başga-da, şu geçen ýyllaryň dowamynda türkmen elektrik energiýasy ýeňillikli şertlerde Owganystanyň demirgazyk sebitlerine iberilýär. Lebap we Mary welaýatlarynda täze kuwwatly energetika desgalarynyň gurluşygynyň tamamlanmagy bilen, elektrik energiýasynyň owgan ugry boýunça iberilýän möçberleri has-da artdyrylar.
2015-nji ýylyň maý aýynda hormatly Prezidentimiz Gurbanguly Berdimuhamedowyň we Owganystan Yslam Respublikasynyň Prezidentiniň Garaşsyz Döwletleriň Arkalaşygynyň ýurtlary boýunça ýörite wekili Mohammad Şaker Kargaryň arasynda geçirilen duşuşygyň çäklerinde Türkmenistanyň Energetika ministrliginiň we Owganystan Yslam Respublikasynyň Energetika we suw serişdeleri ministrliginiň ýolbaşçylarynyň arasynda duşuşygyň Teswirnamasyna gol çekildi. Onda 2018-2027-nji ýyllarda Türkmenistandan elektrik energiýasyny ibermek hem-de şol döwürde eksport edilýän elektrik energiýasynyň möçberlerini dört esse artdyrmak hakyndaky çözgüt bellige alyndy.
Soňky ýyllarda Türkmenistan bilen Owganystanyň arasyndaky hyzmatdaşlygyň täze many-mazmun bilen baýlaşdyrylandygyny bellemelidiris. Yzygiderli geçirilýän türkmen-owgan syýasy geňeşmeleri we dürli derejede, ilkinji nobatda bolsa, ýokary derejede geçirilýän ikitaraplaýyn duşuşyklar muňa ýardam etdi.
2015-nji ýylyň 21-22-nji ýanwarynda Owganystan Yslam Respublikasynyň Prezidenti Mohammad Aşraf Ganiniň Türkmenistana bolan ilkinji döwlet sapary soňky ýyllarda has işjeňleşen döwletara gatnaşyklaryny giňeltmegiň ýolunda örän möhüm ädim boldy. Şol ýylyň awgust aýynda bolsa hormatly Prezidentimiz Gurbanguly Berdimuhamedowyň Owganystan Yslam Respublikasyna resmi sapary boldy.
Ýokary derejede gazanylan möhüm ikitaraplaýyn ylalaşyklar söwda-ykdysady hyzmatdaşlygy ösdürmek üçin täze mümkinçilikleri açdy. Söwda-ykdysady we tehniki hyzmatdaşlyk boýunça bilelikdäki türkmen-owgan hökümetara toparynyň döredilmegi hem-de bar bolan kuwwatdan we bilelikdäki işiň tejribesini netijeli ulanmak üçin täze ugurlaryň gözlenilmegi hem şuňa gönükdirilendir.
Türkmen-owgan gatnaşyklarynda ynsanperwerlik ulgamdaky hyzmatdaşlyga aýratyn ähmiýet berilýär. Şol gatnaşyklar ýylsaýyn täze many-mazmun bilen baýlaşdyrylýar.Däp-dessurlaryň, medeniýetiň, ruhy-ahlak gymmatlyklaryň umumyly bilen birleşen iki goňşy halkyň gatnaşyklarynyň taryhy öz gözbaşyny asyrlaryň jümmüşinden alyp gaýdýar. Hut şoňa görä-de, taraplar medeni we ylym-bilim gatnaşyklaryny yzygiderli giňeltmek, sungat ussatlarynyň wekiliýetlerini alyşmak, türkmen hem-de owgan halklarynyň özboluşly baý taryhy-medeni mirasyny öwrenmek üçin ähli şertleri döredýärler.


text:
Adat bolşy ýaly, Türkmenistanda noýabr aýynyň ikinji ýekşenbesinde Hasyl toýy bellenilýär.
TDH-nyň maglumatyna görä, baýramyň çäginde Aşgabat atçylyk sport toplumynda oba hojalyk önümleriniň sergisi, şekillendiriş we amaly-haşam sungatynyň sergisi, sport ýaryşlary, milli oýunlar, sungat ussatlarynyň konsertleri, at çapyşyklary guraldy.
Hasyl baýramy welaýatlarda hem bellenilýär we has tapawutlanan daýhanlara prezidentiň adyndan gymmat bahaly sowgatlar gowşurylýar.
Prezident Gurbanguly Berdimuhamedow Hasyl toýy mynasybetli gutlag çap edip, daýhanlar üçin ähli iş şertiniň döredilýändigi, olara döwlet tarapyndan köp ýeňillik berilýändigi barada ozal hem köp aýdan sözlerini gaýtalady.
Emma tankytçylar Türkmenistanyň oba hojalygynda sowet dolandyryş usulynyň we mejbury zähmetiň saklanyp galandygyny, şu sebäpden ýerden alynýan hasylyň derejesiniň pesdigini we içerki bazarlaryň esasan daşary ýurt önümlerine garaşlydygyny, ýerli daýhanlaryň maşgala eklemek üçin ýeterlik gazanç edip bilmeýändiklerini aýdýarlar.


text:
Habarlar 28 march 2017
Wakalaryň jümmüşinde
Türkmenistanyň Prezidentiniň Ermenistan Respublikasynyň Premýer-ministri bilen duşuşygy
Dostlukly döwletiň hökümetiniň ýolbaşçysy wagt tapyp kabul edendigi üçin hoşallyk bildirip, milli Liderimize Ermenistan Respublikasynyň Prezidenti Serž Sargsýanyň salamyny hem-de iň gowy arzuwlaryny ýetirdi. Okgunly ösýän, oňyn özgertmeler ýoly bilen ynamly öňe barýan Türkmenistan bilen uzak möhletli we giň möçberli gatnaşyklary pugtalandyrmak onuň ýurdunyň daşary syýasy strategiýasynyň esasy ugurlarynyň biri bolup durýar.
Jemgyýet
Türkmen lukmanlary bilen Bütindünýä saglygy goraýyş guramasynyň bilermenleri Türkmenistanyň Saglygy goraýyş we derman senagaty ministrliginiň okuw merkezini halkara derejesinde ykrar etmegiň ugurlaryny ara alyp maslahatlaşdylar
Bütindünýä saglygy goraýyş guramasynyň Ýewropa sebit edarasynyň we Türkmenistanyň Saglygy goraýyş we derman senagaty ministrliginiň arasynda baglaşylan hyzmatdaşlyk baradaky iki ýyllyk ylalaşygyň çäklerinde lukmançylyk bilimleri we okuw merkezlerini halkara derejesinde ykrar etmegiň meseleleri boýunça halkara bilermenleriniň topary geldi. Onuň hatarynda Moldowa Respublikasynyň Nikolae Testemisanu adyndaky Döwlet medisina we farmasiýa uniwersitetiniň lukmançylyk taýýarlygyny modelirlemek boýunça Okuw-ylmy merkeziniň (CUSIM) direktory Andreý Romançenko we bu merkeziň matsatnamalary utgaşdyryjysy Ýuriý Saratila, şeýle hem Riganyň Stradynýa adyndaky uniwersitetiniňň klinika tilsimleri we medişina tehnologiýalary kafedrasynyň müdiri Oleg ...
Medeniýet
Çeperçilik sungaty muzeýinde «Meksika: medeniýetleriň köpdürliligi» atly sergi açyldy
Serginiň guramaçylary-Türkmenistanyň Medeniýet ministrligi we Meksikanyň Birleşen Ştatlarynyň Ilçihanasy aşgabatlylary we paýtagtymyzyň myhmanlaryny meksikalylaryň köpdürli däp-dessurlary, bu ýurduň taryhyndan we medeniýetinden gyzykly pursatlar bilen tanyşdyrdylar.
Aziada 2017
«Aziada-2017» taslamasy sporta bagyşlanyp Aşgabatda geçen maslahatyň esasy meselesi boldy
Oňa dürli ýokary okuw mekdepleriň mugallymlary, talyplary, belli türgenler we tälimçiler, V Aziýa oýunlaryna taýýarlyk görmek baradaky Ýerine ýetiriji komitetiň wekilleri, žurnalistler gatnaşdylar. Olar halkara jemgyýetçiliginde Aşgabat Oýunlaryny wagyz etmegiň aragatnaşyk we mahabat strategiýalaryna garadylar.
Resmi habar
Türkmenistanyň Prezidenti Italiýanyň Adatdan daşary we Doly ygtyýarly ilçisini kabul etdi
Ilçi döwlet Baştutanymyza we ähli türkmen halkyna şu ýyllaryň içinde bildirilen mähirlilik we myhmansöýerlik üçin tüýs ýürekden hoşallyk bildirip, parahatçylyk, döredijilik we rowaçlyk syýasatyny yzygiderli durmuşa geçirýän Türkmenistan bilen dostlukly gatnaşyklary berkitmegiň hem-de uzakmöhletleýin giň gerimli hyzmatdaşlygy ösdürmegiň Italiýanyň hem-de tutuş Ýewropa Bileleşiginiň ýurtlarynyň bähbitlerine laýyk gelýändigini aýtdy.
Resmi habar
Aşgabatda Türkmenistanyň Prezidentiniň Ermenistan Respublikasynyň Premýer-ministri bilen duşuşygy boldy
Dostlukly döwletiň hökümetiniň ýolbaşçysy Ermenistan Respublikasynyň Prezidenti Serž Sargsýanyň salamyny hem-de iň gowy arzuwlaryny ýetirdi. Bellenilişi ýaly, okgunly ösýän Türkmenistan bilen uzak möhletli we giň möçberli gatnaşyklary pugtalandyrmak onuň ýurdunyň daşary syýasy strategiýasynyň esasy ugurlarynyň biri bolup durýar.
Jemgyýet
Ýerasty pyýada geçelgeler gurulýar
Şäher ýollarynyň durkuny täzelemek boýunça işler dowam edýär, köprüleriň, ýerasty we ýerüsti pyýada geçelgeleriniň köp sanlysy guruldy, köçeleriň onlarçasynda ýol örtügini täzelemek dowam edýär.
Sport
Almatyda bolsa, gylyçlaşyjylaryň ýaryşlary dowam edýär
Bu üstünlik şu ýaryşda Balkan welaýatynyň dolandyryş merkezinden bolan türgeniň üçünji baýragy boldy. Ýakynda, ozal habar berlişi ýaly, ýaryşyň rapira görnüşinde ol ýeňiji bolup, umumy toparlaýyn hasapda hormat münberiniň üçünji basgançagyna çykdy.
Sport
Çehiýanyň paýtagty Praga şäherinde adaty karate boýunça ýaryş geçirildi
Türkmenistanyň Milli sport we syýahatçylyk institutynyň talyby Röwşen Hudaýberenow üç altyn medala mynasyp boldy. Toparlaýyn tutluşyklarda onuň ýeňiş gazanmagyna Begmyrat Jepbarow hem-de Gurbanmyrat Gylyjow, toparlaýyn katada, şeýle hem aýratynlykdaky katada (Döwlet Berdiýew we Babahan Dädebaýew) kömek berdiler.
Hyzmatdaşlyk
«Microsoft» kompaniýasy — ýokary tehnologiýalar bazaryny ösdürmekde Türkmenistanyň hyzmatdaşy
Dünýäniň iň iri maglumat tehnologiýalary korporasiýalarynyň biri bolan “Microsoftyň” Türkmenistanda resmi wekilhanasyny açmak barada 2015-nji ýylyň awgustynda kabul eden çözgüdi kompaniýanyň bilermenleri tarapyndan ýurdumyzyň okgunly ösýän bazarynyň geljegine geçirilen deslapky seljermelere hem-de berlen ýokary baha, bu bazarda ýokary tehnologiýaly netijeli çözgütlere isleg bildirilişine esaslandy.


text:
Şu ýylyň 30-njy sentýabry — 5-nji oktýabry aralygynda Aşgabat şäherinde geçiriljek Aziýa — Ýuwaş ummany teleradiogepleşikler birleşiginiň Baş Assambleýasynyň 55-nji mejlisi geçiriler. Bu barada Türkmenistanyň Ministrler Kabinetiniň 20-nji aprelde geçirilen mejlisinde döwlet Baştutanyna hasabat berildi.
2012-nji ýylyň aprelinden bäri Türkmenistanyň Telewideniýe, radiogepleşikler we kinematografiýa baradaky döwlet komiteti bu iri halkara gurama girýär. Bu gurama dünýäniň 64 ýurdundan agzalaryň 260-dan gowragyny birleşdirýär.


text:
Türkmenistan-Owganystan-Pakistan-Hindistan (TOPH) gazgeçirijisiniň Owganystanyň territoriýasyndan geçjek böleginiň gurluşyk işlerine ýakyn geljekde başlanjakdygy habar berilýär.
26-njy ýanwarda “Pakistan Today” neşiri öz çeşmelerine salgylanyp, TOPH-yň Owganystandan geçjek böleginiň gurluşygynyň düýbüni tutmak dabarasynyň öňümizdäki aýyň 23-ne geçiriljekdigini aýdýar.
“Çeşmämiziň aýtmagyna görä, Türkmenistan 2018-nji ýylyň 23-nji fewralynda türkmen-owgan serhedinde geçiriljek TOPH gazgeçirijisiniň Owganystandan geçjek böleginiň gurluşygynyň düýbüni tutmak dabarasyna şaýatlyk etmegi üçin Pakistana, Hindistana we Eýrana çakylyk ugratdy” diýip, neşiriň maglumatynda bellenilýär.
TOPH-yň owgan böleginiň gurluşygynyň düýbüni tutmak dabarasynyň fewral aýynda amala aşjakdygy ýa-da aşmajakdygy dogrusynda häzirlikçe Türkmenistanyň ýa-da Owganystanyň häkimiýetleri tarapyndan ilat köpçüligine maglumat berilmeýär.
Emma bu habar, Türkmenistanyň daşary işler ministri Raşid Meredowyň Owganystanyň günbataryna sapar edip, bu Hyrat welaýatynyň häkimi Muhammad Asiyf Rahymy bilen duşuşmagynyň yz ýanyna gabat geldi.
20-nji ýanwarda geçirilen gepleşiklerde Meredowyň we Rahymynyň ikitaraplaýyn gatnaşyklar, hususan-da TOPH, TOP we beýleki proýektler, olary durmuşa geçirmek we howpsuzlyk meseleleri barada maslahatlaşandygy habar berildi.
Şonda Hyradyň häkimi türkmen ministrine bu taslamalaryň owgan topragyndaky gurluşygyna girişmek dabaralaryna görülýän taýýarlyk hakynda gürrüň berdi we howpsuzlygy üpjün etmek üçin ähli çäräniň görüljekdigini aýtdy.
Ekspertler Türkmenistandan Owganystanyň üsti bilen Pakistana we Hindistana gaz eltmek planlarynyň öňünde iki sany çynlakaý meseläniň durandygyny aýdýarlar. Olaryň biri Aşgabadyň häzirki maliýe kynçylyklary wagtynda 10 milliard dollar töwereginde bahalanýan proýekte serişde tapmak kynçylygy, ikinjisi Owganystandaky howpsuzlyk ýagdaýlary.
Belläp geçsek, türkmen häkimiýetleri ilki başda gazyň TOPH gazgeçirijisinden 2019-njy ýylyň aýagynda akdyrylyp başlajakdygyny yglan etseler-de, bu möhlet soňy bilen 2020-nji ýyla çenli yza süýşürildi.


text:
18 Haç baradaky habar diňe heläkçilik ýolundan barýanlar üçin akmaklykdyr. Emma biz, ýagny gutulyş ýolundan barýanlar üçin bu habar Hudaýyň gudratydyr. 19 Çünki Mukaddes Ýazgylarda şeýle ýazylgydyr:
Men danalary danalykdan mahrum ederin, paýhaslylary paýhasyndan aýraryn1».
20 Hany dana kişi? Töwrady öwredýän hany? Bu döwrüň alymy hany? Eýsem Hudaý dünýä danalygynyň akmaklykdygyny görkezmedimi? 21 Çünki dünýä öz danalygyna daýanyp, Hudaýyň danalygyna laýyklykda Oňa akyl ýetirip bilmedi. Şoňa görä-de, Hudaý akmak saýylýan habarymyz arkaly iman edýänleri halas etmegi ýüregine düwdi. 22 Ýehudylar gudratly alamatlary talap edýärler. Grekler danalygy agtarýarlar. 23 Biz bolsa haça çüýlenen Isa Mesihi wagyz edýäris. Mesih ýehudylar üçin büdreme daşy, ýehudy däller üçin bolsa akmaklykdyr. 24 Emma çagyrylanlar üçin: ýehudy ýa ýehudy däl — parhy ýok, Mesih Hudaýyň gudraty we danalygydyr. 25 Çünki Hudaýyň “akmaklygy” ynsan danalygyndan danadyr. Hudaýyň “ejizligi” hem ynsan güýjünden güýçlüdir!
26 Eý, doganlar! Hudaý sizi çagyrmanka özüňiziň kim bolandygyňyzy ýada salyň. Araňyzda ynsan nukdaýnazaryndan dana, atly-abraýly, asylzada saýylýanlaryňyz köp däldi. 27 Emma danalary utandyrmak üçin, Hudaý bu dünýäniň akmak saýýanlaryny saýlady. Güýçlülerini utandyrmak üçin hem bu dünýäniň ejiz saýýanlaryny saýlady. 28 Hudaý dünýäniň abraýly saýýanlaryny hiç etmek üçin, asylsyzlary we äsgerilmeýänleri, ýagny hiç saýylýanlary saýlady. 29 Şoňa görä-de, goý, hiç kim Hudaýyň huzurynda öwünmesin! 30 Çünki siz Isa Mesih bilen diňe Hudaý arkaly birigensiňiz. Isa Mesih biziň üçin Hudaýyň danalygy, ýagny dogrulygymyz, mukaddesligimiz we azatlygymyz boldy. 31 Şunlukda, Mukaddes Ýazgylarda ýazylyşy ýaly:«Öwünýän diňe Reb bilen öwünsin2».


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
SANITARIÝA BOÝUNÇA MAGLUMATLAR KAMPANIÝASYNYŇ MAKSATLARY WE ÖŇDE GOÝÝAN MESELELERI
Maglumatlar kampaniýasy – bu ilatyň haýsydyr bir toparyna (meselem, ýetginjekler, çagalar, uly ýaşly ýa-da gartaşan adamlar we başg.) özleri we tutuş jemgyýet babatda täze, peýdaly maglumatlary kabul etmäge ýardam berýän dürli çäreleriň toplumydyr. Şeýle maglumatlar köpçülikleýin ýa-da indiwidual habar beriş serişdeleri arkaly amala aşyrylyp, durmuşyň haýsydyr bir çäkleridäki endikleriň ýa-da ýörelgeleriň oňat tarapa özgermegine kömek edýär.
Sanitariýa (lat. sanitas – "saglyk") – saglygy goramaga we keselleriň öňüni almaga ýardam berýän çäreler toplumy. Şeýle hem sanitariýa saglygy goramak maksady bilen okuw, ýaşaýyş, zähmet, dynç almak, iýmitlenmek şertlerini kämilleşdirmegi amala aşyrýan gigiýena ylmynyň işläp düzen sanitar düzgünlerini we maslahatlaryny amallaşdyrmaga kömek edýän çäreler toplumydyr.
Adam jemgyýetçilik önümi bolup, onuň kanunalaryna görä ýaşaýar. Adamyň saglygy ýaşaýan öýüniň amatlyklaryna, bolýan jemgyýetçilik ýerleriniň (zähmet çekýän ýerleri, okuw jaýlary, sprotzallar, hammamlar we başg.) şertlerine, iýýän iýmitiniň hiline juda bagly bolup durýandyr.
Sanitariýa düzgünlerine döreýän zerurlyk biziň durmuşymyzyň içinden eriş-argaç bolup geçýändir. Geliň, birnäçe mysallara ýüzleneliň:
- Kommunal-hojalyk sanitariýasy – adam nejesatlary suwy, topragy, azyk önümleri hapalap, adam saglygynyň çynlakaý kynçylyklaryna uçradyp biler. Şonuň üçin hem adam nejesatatynyň ýetiräýjek zyýanynyň öňüni almak üçin, elleri ýuwmak ýa-da oba ýerlerinde hajathanalaryň dogry gurluşyna (sanitariýa çäreleri) üns bermek ýaly çäreler arkaly ýokançlyklaryň öňüni almaga we peýdaly endikleriň ýaýramagyna kömek edip biler. Ýalňyş gurlan hajathanalar hem-de lagym ulgamlary agyr keselleriň ýüze çykmagynyň we ýerasty suwlaryň hapalanmagynyň sebäpleri bolup bilerler. Arassa suwuň ýetmezçilik edýän halatlarynda, suwuň hapalanmagyna getirýän usullar bilen adam nejesatlaryny ýok etmek has hem wajyp sorag bolup durýandyr.
- Azyk önümlerini goramagyň sanitariýasy – dukanlarda, bazarlarda azyk önümleriniň görnüşine baglylykda taýýarlaýyş, saklaýyş, geçiriş, ýaýratma tapgyrlaryna bildirilýän sanitariýa talaplarynyň bozulmagynyň, adam saglygyna zyýan ýetirýän azyk zäherlenmeleriň döremegine getirjekdigi ikuçsuzdyr.
- Önümçilik sanitariýasy – degişli sanitariýa talaplary berjaý edilmedik ýagdaýynda, önümçilikde zähmet çekýän işgär kadasyz temperaturanyň, ýokary ultramelewşe şöhlelenmeleriň, kadasyz basyşyň, sesiň, önümçilik tozanynyň, zäherleýji maddalaryň bugarma ýagdaýynyň, howply ýokançlyklaryň täsirine düşüp biler.
Bu faktorlar yzygider täsir eden halatynda olar hünärmenlik keselleriň döremegine, adamyň işe gelmezden öň bar bolan keselleriniň beterleşmegine ýa-da umumy saglyk ýagdaýynyň peselmegine getirip biler.
Biziň kampaniýamyzyň esasy maksady – sanitariýa düzgünleri babatda halkymyzyň bilimini artdyryp, adamlaryň endiklerini üýtgetmek.
Elbetde, ösüp kemala gelen adamynyň gylyk-häsiýetini we endiklerini üýtgetmek aňsat däldir. Bu hat-da ýeterlik maglumat alan adama hem çalt başartmaýar. Endikleriňi üýtgetmek örän göwrümli iş bolup, ol köp halatlarda ençeme sebäplere (suwuň ýetmezçiligi, bilimiň ýeterlik bolmazlygy, serişdeleriň ýetmezçiligi, hökümet edaralarynyň işine we başgalar) bagly bolup durýandyr.
Biz öz jemgyýetimizi sanitariýa meseleleri bilen tanyşdyrmaga goşandymyzy goşarys diýip tama edýäris.
Şu maksat üçin:
- Jemgyýetimizde bar bolan sanitariýa we gigiýena degişli esasy soraglar we kynçylyklar babatda maglumat berýän makalalary taýynlap, okyjynyň dykgatyna hödürlemek.
- Bar bolan soraglary we kynçylyklary ara alyp maslahatlaşyp, netijeli çözgütleri tapmak üçin saýtyň okyjylaryna şert döretmeli.
Jemgyýetimizdäki ýagdaýy oňat tarapa özgertmek üçin, saýtyň okyjylary bolan Siziň her biriňizden bolsa:
- Arassaçylyk babatda döreýän kynçylyklary anyklap, täze usullar arkaly olaryň çözgüdini tapmakda kömek etmegiňize garaşýarys.
- Sanitariýa barada bilýän maglumatlar bilen paýlaşmagyňyza garaşýarys. Meselem, eger Siz türkmen ýa-da rus dilinde bar bolan maglumatyň, makalanyň ýa-da taýynlanan kitapçalaryň salgysyny bilýän bolsaňyz, bize habar beriň. Biz olar barada öz saýtymyzda habar bereris.
- Alan maglumatlaryňyzy dost-ýarlaryňyz, goňşularyňyz bilen paýlaşarsyňyz diýip umyt edýäris.
- Alan peýdaly maglumatlaryňyzy öz durmuşyňyzda nähili ulanýandygyňyz barada aýdyp berseňiz, biziň üçin örän gyzykly bolardy.
ÝÖRITE ŞU MAGLUMATLAR KAMPANIÝASY ÜÇIN TAÝÝARLANAN MAKALALAR
1. PEDIKULEZ (BITLILIK): KIÇIJIK BITLERE GARŞY ULY GÖREŞ
2. ÝUWUJY SERIŞDELER WE OLARYŇ ZYÝANY
3. AZYK ÖNÜMLERI SAKLAMAGYŇ DÜZGÜNLERI
4. OŇAÝLY ÖÝ — SAGDYNLYGYŇ GÖZBAŞY
5. KONSERWIRLENEN ÖNÜMLERDEN ÄGÄ BOLUŇ: BOTULIZM
6. HOWPSUZ OÝUNJAKLARA BOLAN HUKUK. KANUN. TEJRIBE. TEKLIPLER
7. JEMGYÝETÇILIK ÝERLERINIŇ ARASSAÇYLYGY KIME BAGLY?
- 9220 gezek okalan


text:
“Türkmendermansenagat”
Biziň Garaşsyz we Bitarap ýurdumyzda adamyň saglygy barada alada döwlet derejesine galdyryldy we elmydama üns merkezinde durýar. Çuňňur hormatlanylýan Türkmenistanyň Prezidenti Gurbanguly Berdimuhamedowyň gönüden-göni ýolbaşçylygynda işlenip taýýarlanylan we durmuşa geçirilen “Saglyk” Döwlet maksatnamasy bütinleý we dolulygyna ýurdumyzyň ilatynyň saglygyny goramaga we berkitmäge gönükdirilendir. Maksatnamada ýerli derman senagatynyň kämilleşdirilmegine we onuň işinde ýerli çig mal gorlarynyň ulanylmagyna, ýurdumyzyň ilatyny hem-de kesel bejeriş edaralaryny ýerli önümçiligiň ekologik taýdan arassa we bäsleşige ukyply bolan önümler bilen bökdençsiz üpjün edilmegine aýratyn orun berilýär. Türkmenistanyň derman senagaty geçen asyryň ýetmişinji ýyllarynda döredildi diýip aýtsa bolar. Şol döwürde derman ýaglarynyň birnäçe görnüşini öndürýän kiçiräk seh döredildi we wagtyň geçmegi bilen ol ýerde dürli erginler we gerdejikler öndürilip başlandy. Şeýlelikde, häzirki “Saglyk” Derman kärhanasy döredildi. Ýurdumyzyň ilatyny hem-de kesel bejeriş edaralaryny taýýar derman serişdeleri bilen üpjün etmek meselesi elmydama üns merkezinde bolupdy. Şu meseläni çözmek maksdady bilen, Türkmenistanyň Prezidentiniň 1990-njy ýylyň 30-njy noýabryndaky Kararyna laýyklykda “Türkmendeman” Türkmen Döwlet ylmy-önümçilik birleşigi döredilip, onuň düzümine “Saglyk” Derman kärhanasy we “Buýan” Agrosenagat toplumy girdi. Şol döwürde birleşik tarapyndan taýýar derman serişdeleriniň bary-ýogy 20 görnüşi öndürilýärdi. Çuňňur hormatlanylýan Prezidentimiziň goldawyna daýanyp, “Saglyk” Döwlet maksatnamasyna laýyklykda hereket edýän derman kärhanalarynyň işini kämileşdirmek we önümçilik kuwwatyny artdyrmak, tebigy baýlyklary, önümçilik we zähmet ätiýaçlaryny netijeli peýdalanmak, innowasiýa tehnologiýalary ulanyp, häzirki zaman önümçilik kärhanalaryny döretmek boýunça uly işler amala aşyryldy. Şu işleriň netijesinde 1998-nji ýylda “Türkmenderman Ajanta Farma Ltd” JÇJ bilelikdäki kärhana we 1999-njy ýylda “Tenekär” Derman kärhanasy guruldy we işe girizildi. Çykarylýan derman serişdeleriň mukdary we görnüşi birnäçe esse artdy.
Türkmenistanyň Prezidentiniň 2012-nji ýylyň 14-nji sentýabryndaky “Türkmenistanyň Saglygy goraýyş we derman senagaty ministrliginiň derman kärhanalaryny gurmak hakynda” 12548 belgili Kararyna laýyklykda, 2013-2014-nji ýyllarda birleşigiň düzüminde taýýar derman serişdelerini we lukmançylyk maksatly önümleri çykarýan 6 sany täze kärhana gurlup işe girizildi. Häzirki wagtda birleşigiň tabynlygyndaky kärhanalar tarapyndan serişdeleriň 340 gowragy öndürilip, olaryň aglabasy ätiýaçlyk serişdeleriniň hasabyna girýär we ýeňillikli derman hatlary boýunça ilata satylýar. Ýerli önümçiligiň derman serişdeleri hili, howpsuzlygy we netijeliligi babatynda iň ýokary dünýä standartlaryna laýyk gelýärler. Birleşigiň işiniň köp bölegi çuňňur hormatlanylýan Türkmenistanyň Prezidenti Gurbanguly Berdimuhamedowyň “Türkmenistanyň dermanlyk ösümlikleri” atly ylmy-ensiklopedik işine esaslanýar. Türkmenistanda ösýän dermanlyk otlaryň we olaryň ýygyndylarynyň, şeýle hem olaryň esasynda ýasalan melhem çaýlaryň 50-den gowrak görnüşiniň, S.A.Nyýazow adyndaky “Buýan” Agrosenagat toplumynyň düzüminde işe girizilen täze zawodda (önümçilik kuwwaty ýylda 1000 tn gury toşap) öndürilýän buýan köküniň gury toşabynyň esasynda ýasalan täze derman serişdesiniň öndürilmegi we ýurdumyzyň ilatyna satylmagy muňa şaýatlyk edýär.
Soňky ýyllarda “Saglyk” derman kärhanasynyň daşarky we içerki durkyny täzelemek boýunça işler geçirildi, ýagny derman kärhanalaryna bildirilýän talaplara laýyklykda, kärhana binasynda içerki we daşarky abatlaýyş işleri ýerine ýetirildi, önümçilik we kömekçi enjamlary doly täzelendi, bu bolsa önümçilik kuwwatyny ep-esli artdyrmaga mümkinçilik berdi. Gerdejik sehinde gurnalan täze enjamlar önümçiligiň möçberini we çykarylýan gerdejikleriň hem-de kapsulalaryň görnüşini artdyrmaga, olaryň hilini we daşky gaplarynyň resmileşdirilmegini dünýä standartlaryna ýetirmäge mümkinçilik berdi. 5 %-li ýoduň spirtdäki erginini, zyýansyzlandyrylan inýeksiýa bir gezeklik el çalgyçlary, dünýä standartyna laýyk gelýän gaplara gaplanan melhem çaýlaryny, “Korwaloly”, buýan köküniň şerbetini öndürmek boýunça täze sehler, şeýle hem doly durky täzelenen gerdejik sehi ýurdumyzyň ilatyny hem-de kesel bejeriş edaralaryny öz önümi bilen bökdençsiz üpjün etmäge ukyplydyr.
“Türkmenderman Ajanta Farma Ltd” JÇJ bilelikdäki kärhananyň, Türkmenistanyň Döwlet lukmançylyk uniwersitetiniň we Türkmenistanyň derman serişdeleriniň Milli institutynyň hünärmenleriniň ýerli çig maldan derman serişdelerini öndürmek maksady bilen özara işleriniň netijesinde, buýan köküniň gury toşabyny kapsulalarda öndürmeklik ýola goýuldy we ýurdumyzyň ilatyna hem-de kesel bejeriş edaralaryna hödür edildi. Şeýle hem bilelikdäki kärhanada ulular we çagalar üçin dürli hoşboý ysly tozlary, has takygy, antibiotikleri, gyzgyny peseldýän we agyryny aýyrýan serişdeleri alýumin bukjalaryna çekip gaplamak boýunça täze enjamlar gurnaldy. Bilelikdäki kärhanada dürli taýýar derman serişdeleriniň 100-den gowragynyň önümçiligi özleşdirildi.
Türkmenistanyň Prezidentiniň 2011-nji ýylyň 19-njy iýulyndaky 11754 belgili Kararyna laýyklykda, önümçilik kuwwaty ýylda 10 mln. flakona barabar bolan iň ýokary hilli infuzion erginlerini öndürýän Derman kärhanasy gurlup, 2013-nji ýylyň iýulynda dabaraly ýagdaýda işe girizildi, soňra bolsa ol “Tenekär” Derman kärhanasy bilen birleşdirildi. Kärhananyň önümçilik we kömekçi enjamlary Germaniýanyň, ABŞ-nyň, Şwesiýanyň, Ýaponiýanyň, Finlýandiýanyň we beýleki ösen döwletleriň dünýä belli kärhanalary tarapyndan öndürildi. Kärhananyň önümçilik kuwwaty ýylda 10 000 000 flakon. Bu ýerde Glýukozanyň 5 % we 10 % erginleri, Natriý hloridiniň 0,9 % ergini, Ringeriň ergini we başg. öndürilýär. Erginler 250 ml we 500 ml göwrümli polipropilen gaplarda çykarylýar.
S.A.Nyýazow adyndaky “Buýan” Agrosenagat toplumy ýurdumyzda buýan köküni we onuň önümlerini öndürýän, şeýle hem olary daşary döwletlere eksport edýän ýeke-täk kärhana bolup durýar. Toplumyň 100 ýyldan gowrak dowam edýän hem-de öz gözbaşyny XX asyryň başyndan alyp gaýdýan taryhy bardyr.
Çuňňur hormatlanylýan Türkmenistanyň Prezidenti Gurbanguly Berdimuhamedow “Türkmenistan – melhemler mekany” atly kitabynda: “Türkmenistanyň mineral suwlary ýurduň tebigy baýlyklarynyň aýrylmaz bölegidir” – diýip ýazýar. Häzirki wagtda döwletimiziň çäginde bejeriş häsiýetli çeşmeleriň 20-den gowragy mälimdir. Şolardan iň wajyplarynyň biri ýurdumyzyň ak mermerli paýtagtynyň 7,5 km günortasynda, Merkezi Köpetdagyň dag eteginde ýerleşýän Berzeňňi çeşmesidir. 1250 metr çuňlukdan özi çogup çykýan № 1-nji çeşmäniň suwy özüniň düzüminde köp sanly peýdaly minerallary saklaýar. Şu çeşmede gurlan we 2014-nji ýylyň oktýabrynda işe girizilen “Berzeňňi” mineral bejeriş suwy kärhanasy 250 ml we 500 ml göwrümli, gazlanan we gazlanmadyk suwuň ýylda 5,0 mln. flakonyny öndürmäge ukyplydyr.
Türkmenistanyň tebigy baýlyklarynyň hatarynda bejeriş häsiýetli palçyklaryň dürli görnüşleri we deňiz duzy aýratyn orun eýeleýär. Şolaryň arasynda Mollagara kölüniň palçygynyň bejeriş häsiýetleri ýurdumyzyň çäginden has uzaklarda bellidir. Soňky ýyllarda wulkan palçygynyň kosmetologik häsiýetleri, şeýle hem deňiz duzlarynyň adamyň bedenine täsiri öwrenildi we olaryň derä ýetirýän oňaýly täsiri kesgitlenildi. Barlaglaryň netijelerine esaslanyp, şu bejeriş serişdelerini öý we stasionar şertlerinde ulanmak mümkinçiligini ýurdumyzyň ilaty üçin döretmek maksady bilen, Balkan welaýatynyň Jebel şäherçesinde Bejeriş palçygyny we deňiz duzuny gaplaýan Zawod gurlup, 2014-nji ýylyň oktýabrynda işe girizildi. Onuň önümçilik kuwwaty taýýar önümiň 12 görnüşi boýunça ýylda 400 000 gaba barabardyr, şol sanda: Mollagara kölüniň bejeriş palçygynyň 200 000 gaby, wulkan palçygynyň 100 000 gaby, deňiz duzunyň 100 000 gaby. Önümçilik enjamlary Elektromag, Usulpak we Setpak kompaniýalary tarapyndan italýan tehnologiýasy boýunça Türkiýada öndürildi.


text:
Keremli, sahawatly ýylyň ýylysy ýürekleri ýyladar
Berkarar döwletimiziň bagtyýarlyk döwründe ýaşyl Tuguny belentde parladyp bedew bady bilen okgunly öňe barýan Watanymyzyň her bir güni şanly senelere, toý-baýramlara beslenýär. Keşbiniň tanalmaz derejede özgerýändigi, ýakyn we alysdaky ýurtlar bilen kämil, köpugurly gatnaşyklary ýola goýýandygy bilen tanalýan Türkmenistan döwletimizde günüň günden, aýyň aýdan, ýylyň ýyldan parhynyň kändigini her ädimde duýýarys. Watanymyzyň taryhyna şanly sahypalary ýazan 2017-nji–Sagdynlygyň we ruhubelentligiň ýyly tamamlandy.
Bu ýylda ýurdumyzyň durmuşynda bolup geçen şanly wakalar Türkmenistan döwletimiziň at-abraýyny belentliklere çykardy. Bu ýylda Ahal welaýatynyň Ak bugdaý etrabynyň Nowruz ýaýlasynda türkmeniň Ak Öý binasynyň açylmagy we onda geçirilen Ýaşulular maslahatynda Hormatly Prezidentimiziň pähim-parasatyndan dörän, dürdäne setirleri bilen her bir okyjyny özüne bendi eden ,,Türkmenistan – Beýik Ýüpek ýolunyň ýüregi’’ atly ajaýyp kitaby halkyň eline gowuşdy. Bu kitap türkmen halkynyň gecmişinden şu gününe şöhle saçýan şamçyraga öwrüldi. Türkmenleriň kitaba, pähim-parasata goýýan hormaty aýratyn bellemäge mynasypdyr. Bu barada türkmeniň beýik akyldar şahyry Magtymguly Pyragy: ,,Kitap okan gullar magnydan dokdur’’ diýip belläp gecýär. Her bir kitap okaýan adamyň kalp päkligi, paýhas kämilligi, dil we duýgy baýlygy artyp, gözýetimi giňeýär.
Kitapda ägirt uly taryhy miras bolan Beýik Ýüpek ýolunyň gadymy döwürlerden bäri halklary, ýurtlary özara ýakynlaşdyrandygy, dostluk, ynsanperwerlik ýörelgelerini kemala getirendigi barada gürrüň berilýär. Şeýle-de bu ajaýyp kitap Beyik Ýüpek ýoly baradaky we gözelligi hem-de beýikligi bilen hayrana galdyran uly-uly şäherleriň, aýry-aýry binalaryň her biri hakyndaky rowaýatlary, taryhymyz baradaky takyk ylmy maglumatlary, gymmatly ýazuw çeşmeleri özünde jemleýär.
Bu kitaba ,,Turkmenistan – Beýik Ýupek ýolunyn ýuregi’’ diýlip dakylmagy ýöne ýerden däldir. Hytaýdan gelen tajirler Türmkenistanyň çäklerinde ýerleşen, has dogrusy Amulda, Merwde, Nusaýda, Köneürgençde gurlan uly bazarlarda öz söwdalaryny edipdirler. Irki döwürlerde söwda – satyk işlerinde iň esasy we iň gymmatly haryt ýüpek bolupdyr. Biziň ýurdumyza ýüpegiň- ýüpek gurçugynyň getirilendigi barada gyzykly hem täsirli rowaýatlar bu kitapda öz beýanyny tapypdyr.
Bir hakykaty bellemelidiris. Biziň ata Watanymyz – Türkmenistan gadymy-taryhy ýadygärlikleriň mekany. Gadymy şäherlerde we Dehistan, Nusaý galasy, Yzmykşyr, Köneürgenç, Merw ýadygärlikler toplumy, Seýitjemaletdin ýadygärligi, Ilarslan, Tekeş, Törebeg hanym kümmetleri, Gutluk Temiriň minarasy, Astanababa kümmeti, Mälik Pälwan ýaly taryhy ýadygärliklerde haýran galarlykly täsinlikleri görmek bolýar. Ol ýerlerden tapylan tapyndylar özüniň taryhylygy, binagärlik gurluşynyň aýratynlygy bilen tapawutlanýar. Bu ajaýyp taryhy merkezleriň bolmagy Türkmenistanyň gadymyýete juda baý ýurtdugyny görkezýär. Watanymyzy magrypdan–maşryga aýlanyp çykanyňda hem, alym–arheologlaryň işlerini okanyňda hem, suratkeşleriň bu ugurda çeken suratlaryny synlanyňda hem bu hakykata göz ýetirmek bolýar.
Beýik Ýüpek ýolunyň güllän döwürleri uzak dowam edip, içerki hem-de daşarky söwda babatynda Günbataryň hem-de Gündogaryň özara gatnaşygynda uly orny eýeläp, harytlaryň söwdasyna, ylmyň we bilimiň, medeni hem-de ruhy gymmatlyklaryň ýaýramagyna uly itergi beripdir. Beýik Ýüpek ýolunyň geçýän ugurlary syýasy ylalaşygyň, özara düşünişmegiň, ykdysady diplomatiýanyň möhüm serişdesi bolupdyr. Beýik Ýüpek ýolunyň çatrygynda ýerleşen Türkmenistan bu gün dünýä uzaýan ýollary gurýar, olary birleşdirýär. Beýik Ýüpek ýoluny täze, döwrebap derejedäki halkara hyzmatdaşlygyň ýoluna öwürýär. Bu babatda milli Liderimiziň başlangyçlary iň iri halkara bileleşiginiň – BMG-niň Baş Assambleýasynyň belent münberinden ýaňlandy we ýkrar edildi.
Hormatly Prezidentimiziň Täze ýyl Gutlagynda şeýle sözler bar: ”Toý-dabara bilen garşy alýan 2018-nji ýylymyz hem, nesip bolsa döredijilikli zähmetiň uly üstünlilkleriň ýyly bolar.
Biz 2018-nji ýyla ,,Türkmenistan –– Beýik Ýüpek ýolunyň ýüregi’’ diýip at berdik. Ata Watanymyz üçünji müňýyllykda täze awtomobil we demir ýollaryny, deňiz portlaryny hem-de köprüleri gurup, Beýik Ýüpek ýoluny täzeden dikeldýär.
Halkara giňişlikde syýasy, söwda-ykdysady, medeni-ynsanperwer gatnaşyklaryň has-da ösmegine uly goşant goşýar”.
Öz halkyny gün kimin çoýýan Hormatly Prezidentimiziň aýdan senaly jümleleri geçmişimize sarpa, şu günümize buýsanç, aýdyň ertirlerimize uly ynam döretdi. Işlemegi, gurmagy, döretmegi başarýan halkymyz halk hojalygymyzyň ähli ulgamlarynda joşgunly zähmet çekýär.
Merdana ata-babalarymyzyň ruhy köklerinden ylham almak, halkymyzyň asylly ýörelgeleriniň biridir. Her bir ýyl bilen bagly aýdylan pähimler hem dilden-dile geçip şu günlerimize gelip ýetipdir. It ýylyna hem Gut ýyly diýipdirler. “Gut” sözi “bagt” sözi bilen manydaşdyr.
2018-nji ýyl – It ýyly - Gut ýyly, bagtly ýyllaryň biri bolar. Ol türkmen halkynyň taryhyna täze altyn sahypalary ýazar. Keremli, sahawatly ýylyň ýylysy ýürekleri hem ýyladar. Watanymyzyň şan- şöhratyny has belende göterer. Başlary buýsançly, ýürekleri hyruçly ildeşlerimiziň mähriban Watanymyza bolan söýgüsi hiç haçan kemelmez. Mähriban Watanymyz, agzybir halkymyz biziň üçin mukaddeslikdir. Bu gün şol mukaddeslikleriň şuglasy bütin äleme nur paýlaýar. Ol nur ýüreklerden- ýüreklere barýar.


text:
Internetde web saýt döretmek üçin gaty köp ýol bar. Kim başdan kod ýazyp web saýtyny gurýar kimi bolsa ýörite taýýar sistemlerden peýdalanyp web saýtyň eýesi bolýar. Bu temada size taýýar sistemlerden web saýt gurup biljegiňiz hyzmatlaryň sanawyny hödürledik.
SnapPages 3.0 bilen ulanyjylaryna hyzmat beren platform, şu wagt iň gowy web saýt döretmek platformu bolup iň öňe çykan SnapPagesde tablet kompýuteriňiz bilen web saýtlaryňyzy ýöredip bilýärsiňiz. Professional görnüşde ýasalan şablonlary isläniňiz ýaly özüňüzçe üýtgedip bilýärsiňiz. Blog ýazyjylary üçin peýdaly bir platform bolan SnapPages bilen bloguňyzy döredip bilersiňiz.
Webflow
Dizaýnerler üçin özüne çekiji webflow, kod ýazman has köp dizaýn döretmäge kömek edýär. Döretmek isleýän her dürli web saýty üçin özüňüzçe içini bezäp we database hem döredip biljegiňiz platformda owadan sahypalar, bloglar, düşündürşler, we başgada birnäçe görnüşde web saýt döretmek üçin oňaýly sazlamalary hödürleýär.
Pixpa
Market, blog hödürlemek satmak ýaly birnäçe üýtgeşiklikleri hödürleýän web saýt döretmek üçin platform bolup öňe çykýar.
Dowamy bar.
7,925 gezek okaldy


text:
Türkiýäniň we Ýewraziýanyň gün tertibi
Türkiýe-Fransiýa gatnaşyklary
Fransiýada ýaňy ýakynda prezident saýlawy geçirildi. Saýlawyň ikinji tapgyrynda Emmanuel Makron üstünlik gazandy. Biz hem gepleşigimiziň bu günki sanynda Fransiýada geçirlen prezident saýlawy we saýlawyň Türkiýe-Fransiýa gatnaşyklaryna ýetirjek täsiri hakynda maglumat bermekçi.
Atatürk uniwersitetiniň Halkara gatnaşyklar bölüminiň asisenti Jemil Dogaç Ipegiň mesele hakyndaky analizini dykgatyňyza ýetirýäris.
Fransiýada geçirlen prezident saýlawynda Ýöriş hereketiniň dalaşgäri Emmanuel Makron sesleriň 66,1 göterimini alyp Fransiýanyň täze prezidenti boldy.
Makron 1 ýyl ozal hem beýle ýakyndan tanalmaýardy. Prezident Olandyň ýolbaşçylygyndaky Ministrler kabinetinde Ykdysadyýet ministri wezipesini ýerine ýetirýärdi. Sosýalist partiýadan aýrylyp Ýöriş hereketi partiýasyny gurdy. Gysga wagtda hem Fransiýanyň iň ýaş prezidenti boldy. Makronyň ýeňişini Ýewropa şowhunly ýagdaýda gutlady. Liberal we sosýal demokrat syýasatçylar Makrony ÝB-niň halas edijisi hökmünde görýär. Bu netije daşary syýasat taýdan Günbatarly ýurtlary arkaýynlaşdyrdy. Çünki Makron halkara platformada ÝB-ne we garaýyşlaryna uly ähmiýet berýär.
Makron Fransiýanyň ykdysady we sosýal taýdan başdan geçirýän kynçylyklarynyň hötdesinden gelinmegi üçin täze garaýyşlar we taslamalar teklip etdi. Şol sebäpli jemgyýetiň ähli gatlagynyň goldawyny aldy, emma yly synaglardan geçmeli bolar. Fransiýa ykydysady taýdan uly kynçylygy başdan geçirýär we şol kynçylyklar 2020-njy ýylda Fransiýanyň bujetini çykgynsyz ýagdaýa getirip biler. Fransiýa häzirden ykdysady kynçylygy başdan geçirýän ýurda öwrüldi. Berk çäre görülmän halatynda bagtyýar döwlet aýratynlygyny ýitirip biler.
Fransuzlar prezident saýlawynyň yzy ýanyndan ýagny 11-nji iýunda hem halk deputatlaryny saýlamak üçin ses berer. Saýlawyň birinji tapgyrynda sesleriň azyndan 50 göterimini alan dalaşgärler göniden halk deputatlygyna saýlanar.
50 göterim ses alyp bilmedik dalaşgärler üçin saýlawyň ikinji tapgyry geçirler. 18-nji iýunda geçiriljek ikinji tapgyra bolsa birinji tapgyrda azyndan 12,5 göterim ses alan dalaşgärler gatnaşar. Ikinji tapgyrda iň köp ses alan dalaşgär halk deputatlygyna saýlanar.
OpinionWaý atly ylmy barlag guramasy saýlawyň ikinji tapgyry hakynda ýaňy ýakynda barlag geçirdi. Barlagyň netijelerine görä, Makronyň ýolbaşçylygyndaky Ýöriş hereketi partiýasy öňde barýar.
Makronyň alan netijesi Fransiýada daşary ýurt duşmançylygy, türkofobiýa we yslamofobiýa akymynyň pese gaçandygy manysyny aňlatmaýar. Le Peniň alan 33 göterimlik sesi bolsa şol akymlaryň güýçlenendigini görkezýär. Fransiýadaky saýlawlardan soň Ýewropada aşa sagçylaryň syýasy aktýor ýagdaýyna gelendigini aýdyp bileris. Gynansakda Ýewropada aşa sagçy ýewropaly syýasatçylar türkofobiýa we yslamofobiýa akymynyň güýçlenmegine sebäp boldy. Şol kynçylygyň gysga wagtda çözülmeginiň ýeke-täk ýoly bolsa ÝB-niň Türkiýäni agzalyga almagydyr. Bu şol bir wagtda Ýewropanyň aşa sagçylar tarapyndan ýesir alynmagynyň öňüni almagyň ýeke-täk ýolydyr.
Makronyň Türkiýäni ýakyndan gyzyklandyrýan daşary syýasat meselesinde nähili syýasat alyp barjakdygyny öňünden bilmek kyn. Çünki ýaş lider syýasy taýdan beýle tejribeli däl. Ýöriş hereketi partiýasyny hem ýaňky ýakynda gurdy. Makron Türkiýäniň birnäçe ugurda ýakyndan işleşjek lideri bolup biler. Türkiýe Respublikasynyň Prezidenti R. T. Erdogan bilen Fransiýanyň Prezidenti Emmanuel Makron maý aýynyň ahyrynda Brýusselde geçiriljek NATO-nyň liderler maslahatynyň çäginde duşuşyp biler. Makronyň Olland döwründäki Türkiýe bilen ýakyn gatnaşyk etmek syýasatyny dowam etdirjekdigi çaklanýar. Aslynda Makron häzire çenli Türkiýe we Türkiýäniň ÝB-ne agzalygy hakynda diýseň az beýanat berdi. Beýatlarynyň birinde ÝB-niň Türkiýä gapylaryny ýapmaly däldigine ünsi çekdi.
Türkiýe soňky döwürde Germaniýa, Gollandiýa, Awstriýa ýaly ÝB-ne agza ýurtlar bilen käbir kynçylyklary başdan geçirdi. Fransiýa bolsa Türkiýä has ünsli çemeleşdi we Siriýa krizisi ýaly käbir meselelerde Türkiýä goldaw berdi. Türkiýe bilen Fransiýanyň ýakyndan gatnaşyk etmegi, Ýewropa we Siriýa meselesinde hyzmatdaşlyk etmegi strategiýa taýdan iki ýurduň bähbidine bolar. Makronyň prezidentlige saýlanmagy we NATO-nyň liderler maslahatynyň çäginde boljak Erdogan-Makron duşuşygy munyň üçin uly pursat bolup biler.
Atatürk uniwersitetiniň Halkara gatnaşyklar bölüminiň asisenti Jemil Dogaç Ipegiň Fransiýada geçirlen prezident saýlawy we saýlawyň Türkiýe-Fransiýa gatnaşyklary hakyndaky analizini dykgatyňyza ýetirdik.


text:
7 Kasım 2015 Cumartesi
Türkmenistanyň Prezidentiniň Permany
Türkmenistanyň Prezidentiniň Permany
Ý.E.Kakaýew hakynda
Türkmenistanyň Prezidentiniň ýanyndaky Nebitgaz serişdelerini dolandyrmak we peýdalanmak baradaky döwlet agentliginiň direktory Ýagşygeldi Elýasowiç Kakaýewi Türkmenistanyň Ministrler Kabinetiniň Başlygynyň orunbasary wezipesine bellemeli.
Türkmenistanyň Prezidenti
Gurbanguly Berdimuhamedow.
Aşgabat şäheri, 2015-nji ýylyň 6-njy noýabry.
***
Türkmenistanyň Prezidentiniň Permany
B.G.Hojamuhammedow hakynda
Baýmyrat Geldimyradowiç Hojamuhammedowy, saglyk ýagdaýy sebäpli, Türkmenistanyň Ministrler Kabinetiniň Başlygynyň orunbasary wezipesinden boşatmaly.
Türkmenistanyň Prezidenti
Gurbanguly Berdimuhamedow.
Aşgabat şäheri, 2015-nji ýylyň 6-njy noýabry.
***
Resmi habarlar
***
Türkmenistanyň Prezidentiniň Karary bilen Ýusup Rozymuhammedowiç Mukymow Aşgabat şäheriniň Berkararlyk etrabynyň häkiminiň orunbasary wezipesinden boşadyldy.
***
Türkmenistanyň Prezidentiniň Karary bilen Dünýägözel Çaryýarowna Nurmedowa Ahal welaýatynyň häkiminiň bilim, medeniýet, saglygy goraýyş we sport boýunça orunbasary wezipesine bellenilip, ol Aşgabat şäheriniň Köpetdag etrabynyň häkiminiň orunbasary wezipesinden boşadyldy
***
Türkmenistanyň Prezidentiniň Karary bilen Ejegül Annamyradowna Mämmedowa Aşgabat şäheriniň Köpetdag etrabynyň häkiminiň orunbasary wezipesine bellenilip, ol Aşgabat şäheriniň Ruhabat etrabynyň häkiminiň orunbasary wezipesinden boşadyldy.
***
Türkmenistanyň Prezidentiniň Karary bilen Seçildi Ýollyýewna Kuwwatowa Aşgabat şäheriniň Ruhabat etrabynyň häkiminiň orunbasary wezipesine bellenildi.
***
“Türkmenistanyň nebitgaz senagatyny ösdürmegiň 2030-njy ýyla çenli döwür üçin Maksatnamasyny” durmuşa geçirmek, şeýle hem “Türkmengaz” döwlet konserniniň “TAPI Pipeline Company Limited” paýdarlar kompaniýasynyň baştutany saýlanmagy bilen baglylykda, “Türkmenistan-Owganystan-Pakistan-Hindistan” gaz geçirijisiniň gurluşygyna başlamak we ony ýokary hilli ýerine ýetirmek maksady bilen, Türkmenistanyň Prezidenti Karara gol çekdi. Resminama laýyklykda, “Türkmengaz” döwlet konsernine we “Türkmennebitgazgurluşyk” döwlet konsernine geçirijiligi ýylda 33 milliard kub metr bolan “Türkmenistan-Owganystan-Pakistan-Hindistan” gaz geçirijisiniň Türkmenistanyň çäginden geçýän böleginiň we onuň ýerüsti kömekçi ulgamlarynyň taslamalaryny düzmek hem-de olary gurmak işlerini, tölegleri Gurluşyk we abatlaýyş işleriniň bahasyny kesgitlemegiň tertibine laýyklykda hakyky çykdajylar boýunça tölemek şertinde “Türkmengaz” döwlet konserniniň serişdeleriniň hem-de çekilen serişdeleriň hasabyna amala aşyrmak tabşyryldy.
Gurluşyk işlerine 2015-nji ýylyň dekabr aýynda başlamak hem-de desgalary 2018-nji ýylyň dekabr aýynda ulanmaga doly taýýar edip tabşyrmak bellenildi.
***
“Türkmenistanyň elektrik energetikasy pudagyny ösdürmegiň 2013-2020-nji ýyllar üçin konsepsiýasynda” göz öňünde tutulan türkmen elektrik energiýasyny daşary ýurtlara ibermek baradaky meýilnamalary ýerine ýetirmek, şeýle hem Türkmenistanyň Hökümeti bilen Owganystan Yslam Respublikasynyň Hökümetiniň arasynda elektrik energetikasy pudagynda alnyp barylýan dostlukly hyzmatdaşlygy has-da berkitmek maksady bilen, Türkmenistanyň Prezidenti Karara gol çekdi. Resminama laýyklykda, Türkmenistanyň Energetika ministrliginiň “Türkmenenergo” döwlet elektroenergetika korporasiýasyna Owganystan Yslam Respublikasynyň “Da Afghanistan Breshna Sherkat” kompaniýasy bilen elektrik energiýasyny 2018-nji ýylyň 1-nji ýanwaryndan 2027-nji ýylyň 31-nji dekabryna çenli Atamyrat (Türkmenistan) — Andhoý (Owganystan) ugry boýunça Owganystan Yslam Respublikasyna ibermek barada şertnama baglaşmaga ygtyýar berildi.
***
«Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň ýaşaýyş-durmuş şertlerini özgertmek boýunça 2020-nji ýyla çenli döwür üçin rejelenen görnüşdäki Milli maksatnamasyny» durmuşa geçirmek boýunça alnyp barylýan işleri talaba laýyk ýerine ýetirmek, bu ugurda geçirilýän işlere gözegçiligi güýçlendirmek, şeýle hem welaýatlary we Aşgabat şäherini durmuş-ykdysady taýdan ösdürmekde Türkmenistanyň Ministrler Kabinetiniň Başlygynyň Orunbasarlarynyň we häkimleriň jogapkärçiligini has-da ýokarlandyrmak maksady bilen Türkmenistanyň Prezidenti karara gol çekdi. Resminama laýyklykda;
Türkmenistanyň Ministrler Kabinetiniň Başlygynyň Orunbasary Şamuhammet Durdylyýew Ahal welaýaty we Aşgabat şäheri;
Türkmenistanyň Ministrler Kabinetiniň Başlygynyň Orunbasary Satlyk Baýjanowiç Satlykow Balkan welaýaty;
Türkmenistanyň Ministrler Kabinetiniň Başlygynyň Orunbasary Esenmyrat Orazgeldiýew Daşoguz welaýaty;
Türkmenistanyň Ministrler Kabinetiniň Başlygynyň Orunbasary Batyr Narkulyýewiç Ereşow Lebap welaýaty;
Türkmenistanyň Ministrler Kabinetiniň Başlygynyň Orunbasary Maýsa Meredowna Ýazmuhammedowa Mary welaýaty boýunça jogapkär edilip bellenildi.
***
Türkmenistanyň Prezidentiniň “Saglyk” döwlet maksatnamasyny durmuşa geçirmek, saglygy goraýyş ulgamyny halkara kadalaryna laýyklykda has-da ösdürmek, bitewi öňüni alyş ulgamyny döretmek, saglygy goraýşy dolandyrmagy kämilleşdirmek, raýatlaryň saglygyny goramak boýunça alnyp barylýan işleri utgaşdyrmak, olaryň ýerine ýetirilişine gözegçilik etmek, sagdyn durmuş kadalaryny ornaşdyrmak, keselleriň öňüni almak boýunça zerur çäreleri üstünlikli durmuşa geçirmek hem-de saglygy goraýyş babatda köpulgamlaýyn pudagara hyzmatdaşlygyny ösdürmek maksady bilen, Türkmenistanyň Prezidenti Karara gol çekdi. Resminama laýyklykda, Saglygy goraýyş boýunça köpulgamlaýyn pudagara topary döredildi. Saglygy goraýyş boýunça köpulgamlaýyn pudagara topary hakyndaky Düzgünnama we bu toparyň düzümi tassyklanyldy.
Welaýatlaryň häkimliklerine bir aý möhletde öz tabynlygyndaky çäklerde Saglygy goraýyş boýunça köpulgamlaýyn pudagara toparlaryny döretmek we olar hakyndaky düzgünnamalary işläp taýýarlamak hem-de tassyklamak tabşyryldy. Türkmenistanyň Saglygy goraýyş we derman senagaty ministrligine Türkmenistanyň Adalat ministrligi bilen bilelikde şu karardan gelip çykýan üýtgetmeleri we goşmaçalary Türkmenistanyň kanunçylygyna girizmek baradaky teklipleri 1 aý möhletde taýýarlamak we Türkmenistanyň Ministrler Kabinetine bermek tabşyryldy.
***
Zähmet borçlaryny ýerine ýetirende işgäriň saglygyna zeper ýetmegi ýa-da onuň aradan çykmagy bilen baglanyşykly zyýanyň (zeleliň) iş beriji tarapyndan öweziniň dolunmagynyň tertibini kämilleşdirmek maksady bilen hem-de Türkmenistanyň Zähmet kodeksiniň 219-njy maddasyna laýyklykda, Türkmenistanyň Prezidenti Karara gol çekdi. Resminama laýyklykda, zähmet borçlaryny ýerine ýetirmegi bilen baglanyşykly işgäriň saglygyna zeper ýetirilmegi ýa-da onuň aradan çykmagy bilen baglanyşykly zyýanyň (zeleliň) iş beriji tarapyndan öwezini dolmagyň tertibi we möhletleri tassyklanyldy.
***
“Notariat we notarial işi hakyndaky” Türkmenistanyň Kanunyna laýyklykda döwlet pajynyň möçberlerini kesgitlemek maksady bilen, Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy Gurbanguly Berdimuhamedow “Döwlet pajy hakynda” Türkmenistanyň Prezidentiniň 2009-njy ýylyň 25-nji iýunynda çykaran 10495-nji kararyna üýtgetmeler we goşmaçalar girizmek hakyndaky” Karara gol çekdi.
Karar 2016-njy ýylyň 1-nji ýanwaryndan güýje girýär.
***
Berkarar döwletimiziň bagtyýarlyk döwründe ýurdumyzyň haryt öndürijilerini höweslendirmek, olaryň bähbitlerini goramak we öndürýän önümleriniň bäsleşige ukyplylygyny ýokarlandyrmak, şeýle hem söwda dolanyşygyny düzgünleşdirmek maksady bilen, Türkmenistanyň Prezidenti “Türkmenistanyň çäklerine getirilýän guş ýumurtgasy üçin gümrük pajyny bellemek hakyndaky” Karara gol çekdi.
Resminama laýyklykda, Türkmenistanyň Ykdysadyýet we ösüş ministrligine, Türkmenistanyň Maliýe ministrligine, Türkmenistanyň Döwlet gümrük gullugyna Türkmenistanyň Adalat ministrligi bilen bilelikde şu karardan gelip çykýan üýtgetmeleri we goşmaçalary Türkmenistanyň kanunçylygyna girizmek baradaky teklipleri bir aý möhletde taýýarlamak we Türkmenistanyň Ministrler Kabinetine bermek tabşyryldy.
Karar 2016-njy ýylyň 1-nji ýanwaryndan güýje girýär.
***
Türkmenistanyň Dokma senagaty ministrliginiň kärhanalarynyň önümçilik kuwwatlyklaryny netijeli peýdalanmak maksady bilen, “Türkmenpagta” döwlet konsernine 2015-nji ýylyň hasylyndan öndürilen pagta süýüminiň konserne degişli möçberinden nah pagta süýüminiň 80 müň tonnasyny, şeýle hem Türkmenistanyň Döwlet ätiýaçlyk gorundan 2016-njy ýylyň hasylyndan öndüriljek nah pagta süýüminiň 59 müň tonnasyny we ýüpek pagta süýüminiň 1 müň tonnasyny senagat taýdan gaýtadan işlemek üçin Türkmenistanyň Dokma senagaty ministrligine degişli nyrhlardan ýerlemäge ygtyýar berildi.
***
"Awaza" milli syýahatçylyk zolagyndaky Kongressler merkeziniň we sport toplumynyň binalaryny talabalaýyk dolandyrmak we ýokary derejede ulanmak maksady bilen, Türkmenistanyň Prezidenti Karara gol çekdi. Resminama laýyklykda, Türkmenistanyň Prezidentiniň Diwanynyň Iş dolandyryş müdirligine öz garamagynda "Awaza" milli syýahatçylyk zolagyndaky Kongressler merkeziniň we sport toplumynyň binalaryny dolandyrmak müdiriýetini edara görnüşli tarap hökmünde döretmek tabşyryldy.
Türkmenistanyň Prezidentiniň Diwanynyň Iş dolandyryş müdirliginiň "Awaza" milli syýahatçylyk zolagyndaky Kongressler merkeziniň we sport toplumynyň binalaryny dolandyrmak müdiriýetine bellenen tertipde tölegli hyzmatlary ýerine ýetirmäge ygtyýar berildi.
Türkmenistanyň Prezidentiniň Diwanynyň Iş dolandyryş müdirligine
"Awaza" milli syýahatçylyk zolagyndaky Kongressler merkeziniň we sport toplumynyň binalaryny dolandyrmak müdiriýeti hakyndaky Düzgünnamany taýýarlamak we tassyklamak tabşyryldy.
***
Türkmenistanyň Prezidentiniň Karary bilen Mergen Nurberdiýewiç Gaýypnazarow Türkmenistanyň Prezidentiniň Diwanynyň iş dolandyryş müdirliginiň «Awaza» milli syýahatçylyk zolagyndaky Kongressler merkeziniň we sport toplumynyň binalaryny dolandyrmak müdiriýetiniň başlygy wezipesine bellenildi.
***
Türkmenistanyň Prezidenti Buýruga gol çekdi. Resminama laýyklykda, wezipe borçlaryny talabalaýyk ýerine ýetirmän, işde goýberen kemçilikleri üçin, Türkmenistanyň Statistika baradaky döwlet komitetiniň başlygy Mämmedow Akmyrat Baýramgeldiýewiçe käýinç yglan edildi.
***
Türkmenistanyň Prezidenti Buýruga gol çekdi. Resminama laýyklykda, wezipe borçlaryny talabalaýyk ýerine ýetirmän, işde goýberen kemçilikleri üçin, “Türkmenawtoýollary” döwlet konserniniň başlygy Amangeldiýew Dädebaý Saparowiçe käýinç yglan edildi.
Kaydol: Kayıt Yorumları (Atom)


text:
Türkmen bagşylary joşup aýdym aýdanlarynda aýdymyň öz şygyr bentleri bilen ugurdaş manyly sanamalary hem özlerinden goşup goýberýärler.
Berkarar döwletimiziň bagtyýarlyk döwründe hormatly Prezidentimiziň parasatly ýolbaşçylygynda türkmeniň ruhy kämilligini, düşünje sagdynlygyny asyrlar boýy üpjün edip gelen milli mirasymyz çuňňur öwrenilýär.
Hormatly Prezidentimiziň şu ýylyň 23-nji fewralynda Mary welaýatyna iş saparynyň çäklerinde Türkmenistan döwletimizde ýaýbaňlandyrylan giň gerimli özgertmeler bilen baglanyşykly taryhy ähmiýetli wakalar boldy.
Dünýä taryhynyň gatlaryna ösen medeniýetiň, sungatyň mekany bolup giren Türkmenistanyň gadymy ýadygärliklerinde geçirilýän arheologik gazuw-agtaryş işleriniň netijesinde ýüze çykarylan taryhy tapyndylar ylmy esasda öwrenilýär.
Soňky ýyllarda TYA-nyň Arheologiýa we etnografiýa instituty tarapyndan Nusaý Ürgenç kerwen ýolunyň ugrunda ýerleşen Paryzdepe, Şährihaýbar ýaly ýadygärliklerde alnyp barylýan işler bellärliklidir.
Gyzgynlygyndan hemem gyzyl burçuň ajysyndan ýaňa agzyňy ýakyp barýan unaş sowuklamanyň, dümewiň bire-bir emi.
TYA-nyň Biologiýa we derman ösümlikleri institutynyň Botanika bagynda hem ösümlik dünýäsiniň köpdürlüligini artdyrmak, olary gorap saklamak boýunça işler ylmy esasda alnyp barylýar.
Türkmen milli göreşi medeniýetimiziň aýrylmaz bölegidir. Türkmen halky gadymy döwürlerden bäri göreş sungaty bilen içgin gyzyklanyp gelipdir.
Halyçylyk sungaty uzak heňňamlarda timarlanyp, gitdigiçe owadanlanyp, türkmeni dünýä ýüzüne tanadyp gelen milli guwanjymyzdyr, halkyň ýüzüniň tuwagydyr.
Daşky gurşawy goramak, ekologiýanyaýawlysaklamak bilen baglanyşykly meseleler häzirki zaman dünýäsinde esasy meseleleriň birine öwrüldi.
Ýurdumyzda ylym-bilime, dünýä ylmynyň iň soňky gazananlaryny özleşdirmäge uly ähmiýet berilýär. Türkmenistanyň Prezidenti Gurbanguly Berdimuhamedowyň tagallalary bilen ylym-bilim ulgamyny kämilleşdirmek babatda, alymlaryň işine itergi bermek, türkmen ylmynyň taze binýadyny tutmak boýun-ça düýpli işler amala aşyrylýar.
Öňňin, 15-nji iýunda hormatly Prezldentimiziň paýtagtymyzda we Ahal welaýatynda alnyp barylýan işler bilen dikuçarda, guşuçar belentlikden tanyşlykda, akyldar şahyrymyz Magtymguly Pyragynyň ýadygärlik heýkelini Köpetdagyň belentliginde ýerleşdirmek barada aýdanlary halkymyzda uly buýsanç duýgusyny döretdi.
Şu gün ýurdumyzda giňden bellenilýän Ylymlar güni mynasybetli paýtagtymyzda Magtymguly adyndaky Ýaşlar guramasynyň Merkezi geňeşi we Ylymlar akademiýasy bilen bilelikde her ýyl geçirilýän ýaşlaryň arasynda ylmy işleriň bäsleşiginiň ýeňijilerine sylaglary gowşurmak dabarasy boldy.
Gadymy hem şöhratly taryhynda Änew, Nusaý, Dehistan, Marguş, Merw, Köneürgenç, Amul, Sarahs, Abywerd ýaly medeni ojaklary döredip, umumadamzat medeniýetiniň ösüşine uly goşant goşan türkmen halky ylym-bilime aýratyn sarpa goýup gelipdir.
Ylym biziň düşünjämizde, ýönekeýleşdirilip aýdylanda, döredijilikli işiň netijesidir.
Sagdynlygyn we ruhubelentligiň ýylynda ynsany bagtly, eşretli durmuşa ýetirýän güýç ylymdyr.
Halkymyz «It geldi gut geldi» diýýär. Gut sözi gadymy türkmen sözi bolup, ol bagt manysyny aňladýar.
Öz durmuşyny türkmen topragyndan üzňe görmedik alym-arheolog Wiktor Iwanowiç Sarianidi ömrüniň köp bölegini türkmen sährasynda, has takygy, Garagum çölünde, gadymy ýadygärlikleri öwrenmek üçin gazuw-agtaryş işlerini alyp barmak bilen geçirdi.
«Mirasa sarpa soýmak, Watany özgertmek ýyly» diýlip atlandyrylan 2016-njy ýylyň 4-nji ýanwarynda geçiren wideoşekilli iş maslahatynda hormatly Prezidentimiz türkmen halkynyň müňýyllyklaryň dowamynda toplanan maddy we ruhy gymmatlyklaryny gorap saklamagyň döwlet syýasatynyň möhüm ugry bolup durýandygyny aýratyn nygtady.
Berkarar döwletimiziň bagtyýarlyk döwründe ýurdumyzda bolup geçýän öz-gerişlikler halk hojalygynyň ähli pudaklaryny öz içine alyp, halkyň medeni babatda hem kämilleşmegine şert döredýär.
Milli Liderimiz şu ýylyň 13-nji ýanwarynda il içinde Paryzdepe ady bilen meşhur bolan gadymy taryhy ýadygärlige baryp gördi. Döwlet Baştutanymyzyň belleýşi ýaly, örän baý medeni-taryhy ýadygärliklere eýe bolan bu toprakda geçmişde dünýä ýaň salan beýik işler bitirilipdir: şäherler
döredilip, binalar gurlupdyr.
Şu ýylyň dowamynda paýtagtymyzda, onuň
töwereklerinde hem-de ýurdumyzyň welaýatlarynda agaç nahallarynyň 3 million düýbüni oturtmak bellenildi. Gahryman Arkadagymyz ýurdumyzyň baş şäheriniň binagärlik keşbini özgertmek hem-de abadanlaşdyrmak boýunça meýilnamalaryň öz wagtynda we
ýokary hilli ýerine ýetirilmegine berk gözegçilik etmegiň wajypdygyny sargyt edýär.
Edermen ekerançy daýhanlarymyzyň
nesilme-nesil çekip gelýän päk zähmeti netijesinde sadymy döwürlerden şu günlere gelip ýeten maddy mirasymyz bolan gawunlar milletimizin ruhy mirasynda-da ykjam orun alypdyr: türkmen dilinde, däp-dessurlarynda, halk döredljiliginde gawun bilen bagly aýtgylaryň, durnukly söz düzümleriniň, rowaýatlaryň... giden ulgamyny görmek bolýarŞu toý günlerinde şolaryň kähirini ýatlasak, datly gawunlarymyzyň ýakymyna hem-deýokumyna sarpa goýdugymyz bolar.
Geobotanika we Milli gerbariý gaznasynyň, şeýle hem Türkmenistanyň Ylymlar akademiýasynyň Biologiýa we derman ösümlikleri institutynyň barlaghanalarynda biziň ýurdumyzyň dürlik künjeklerine bolan ýazky ekspedisiýanyň barşynda toplanan maglumatlary we ösümlik materiallaryny işläp taýýarlamak boýunça işler alnyp barylýar.
Häzirki döwürde ata-babalarymyz tarapyndan bize miras galdyrylan milli baýlyklarymyz bolan taryhy ýadygärliklerimizi öwrenmäge, olarda rejeleýiş, öň ki durkuny dikeldiş işlerini geçirmäge hem-de täze nesle abat ýagdaýynda ýetirmäge, olar barada nesihat işlerini alyp barmaga giň ýol açyldy.
Zenanyň şirin owazyna eýlenip, çagany uklatmak maksady bilen hiňlenilip aýdylýan sallançak başyndaky hüwdülerden başga-da, oňy ele alyp, bökdürip, hopba edip ýa-da aýagyň üstünde ýatyryp, yralaýan wagtyňda aýdylýan her hili çeper setirler hem folklor diýlip atlandyrylýan gymmatly hazynanyň içinde kän gabat gelýär.
Halkymyzyň ata-babadan gelýän halal we arassa ýoluny döwrebap dowam etdirýän hormatly Prezidentimiz türkmen halkynyň geçmiş taryhyny, edebiýatyny, sungatyny, milli däp-dessurlaryny täzeçil, töwerekleýin hem-de düýpli öwrenmegiň, nesillerimizi watansöýüjilik, halallyk, ynsan-perwerlik ruhunda terbiýele-mekde egsilmez hazyna bolan milli mirasymyzy dikeltmek bilen, halkymyzyň medeni-ruhy dünýäsini baýlaşdyrmagyň döwletimiziň gaýragoýulmasyz wezipeleriniň biridigini nygtaýar.
Häzirki döwürde iň wajyp meseleleriň biri hem ylym we önümçilik bähbitli ösümlikleriň tohumlarynyň asyl nusgalaryny genetika banklarynda saklamak hem-de olaryň nesil toplumynyň gorlaryny ýöriteleşdirilen ekin ýerlerinde diri görnüşde ösdürmek we öwrenmek bölüp durýar.
Ýakynda Türkmenistanyň Ylymlar akademiýasynyň Tehnologiýalar merkezinde «Ýurdumyzy özgertmekde innowasion tehnologiýalar» atly ylmy maslahat geçirildi.
Milli Liderimiz ylym ulgamyny ösdürmegiň, alnyp barylýan ylmy-barlag işlerinde ýokary netijeleri gazanmagyň esasy şerti hökmünde ýaş alymlaryň täze neslini terbiýeläp ýetiş-dirmäge aýratyn üns berýär.
Hormatly Prezidentimiz Türkmenistanda düýpli we amaly ylymlary, innowasion senagaty ösdürmegi, ylmy, bilimi halka peýda berer ýaly derejä ýetirmegi wezipe edip goýdy we geljegi has uly bolan ylmyň ileri tutulýan ugurlaryny kesgitledi. Şol ugurlaryň biri hem ynsanperwer ylymlardyr.
Magtymgulynyň döredijiliginiň özeni türkmeniň gadymy hem baý halk döredijiligidir. Halkyň dünýa hakyndaky oýlanmalary, dünýa düşünmeleri ähli çuňlugy we danalygy bilen şahyryň döredijiligine siňipdir.
Türkmenistanyň Ylymlar akademiýasynyň Biologiýa we derman ösümlikleri institutynyň Botanika bagynyň bu işi ýokary hünärli biolog-floristiçileri we sistematikaçylar amala aşyrýarlar. Bu işiň esasy ugry daşary ýurtlaryň howa şertlerine uýgunlaşan ösümlikleri ýurduň howa-toprak şertlerine uýgunlaşdyrmak ýa-da introduksiýa, ösümlikleriň seýrek duş gelýän görnüşlerini goramak bolup durýar.
Ýurdumyzyň çäginde ýerleşen taryhy ýadygärlikleri gorap saklamak, milli medeni mirasymyzy öwrenmek, wagyz etmek bilen baglanyşykly il-ýurt bähbitli işler Berkarar döwletimiziň bagtyýarlyk döwründe has giň gerim bilen dowam etdirilýär.
Merdana türkmen halkymyz gözbaşyny asyrlaryň jümmüşinden alyp gaýdýan, edermen pederlerimizden şu günki bagtyýar nesillere miras galan behişdi bedewlerimizi milli buýsanjy saýyp arzylaýar.
Hormatly Prezidentimiziň başlangyjy bilen «Mirasa sarpa goýmak, Watany özgertmek ýyly» diýlip atlandyrylan üstümizdäki ýylda eziz Watanymyzy mundan beýläk hem ösdürmek, özgertmek ugrunda alnyp barylýan ägirt işleriň her biri milli mirasa sarpa goýmak bilen utgaşdyrylýar.
Bu prosess anyk, nätanyş ösümlik bilen alnyp barylýan işiň ykdysady we sosial maksada laýyklygyny, onuň ýerli flora bilen ekologik we biologik deňeşdirip bolujylygyny nazara almak bilen oýlanyşykly toplumlaýyn ylmy çemeleşmäni talap edýär.
Özüniň milli medeni, edebi we taryhy gymmatlyklary bilen adamzat jemgyýetiniň ösmegine saldamly goşant goşan türkmen halkynyň geçmiş taryhyny çuňňur öwrenmek we dünýa ýaýmak Berkarar döwletimiziň bagtyýarlyk döwründe hormatly Prezidentimiz Gurbanguly Berdimuhamedowyň döwlet syýasatynyň ileri tutudan ugurlarynyň biri bölüp durýar. Belent maksatlara beslenen bu ugurlary has-da ýaýbaňlandyrmak Mirasa sarpa goýmak, Watany özgertmek ýylynda giň gerime eýe bolýar.
Ol ýazgylar ilkinji gezek kiçi Bezegli deräniň diwar ýazgylarynda gabat gelýär. Diwar suratlary, alymlaryň pikirine görä, takmynan, 14 müň ýyl ozalrak döredilipdir. Şeýlelikde, şol gowak ýazgylaryndan 8 kilometr uzaklykda ýerleşýän Çendir jülgesiniň, Ak obasynyň, Gyzyl Ymam gonamçylygynyň gapdalynda, iki dagyň arasynda, beýik gumly dag depelerinde ýerleşen daş heýkelleriň ýaşy, takmynan, 10ó11 müň ýyla golaýdyr. Şol ýadygärlikler birbada döremändir. Olar müňýyllyklaryň dowamynda ýasalypdyr. Şonuň üçin olaryň dörän wagty we daşky şekili asyrlar boýunça üýtgäp durupdyr.
Repetek Döwlet biosfera goraghanasy 1927-nji ýylyň Garaşsyzlyk aýynyň 27-sinde Gündogar Garagumuň ajaýyp gara ojar tokaýlaryny hem-de onuň daş-töweregindäki meýdanlary gorap saklamak üçin döredildi. Goraghananyň wezjpesine Garagumuň çägeli çölüniň aýratyn, ÖTjboluşly iiýtgeşik ösümlik we haýwanat dünýäsini öwrenmek, goramak hem-de dikeltmek işleri girýär. Olardan başga-da, demir ýol duralgalarynyň, säginelgeleriň we öri meýdanlaryndaky guýularyň töwereklerini gök-bagçylyga öwürmäge uly iins berüýär.
Türkmenistanyň biçak baý geçmişi bar. Bu gün Altyn depe, gadymy Merw, Coltan Sanjaryň mawzoleýyi, Köneürgenjiň binalary, Maşady-Misserian galalary, Nusaý galasy köpleri haýran galdyrýar. Bu ýadygärlikler dünýä siwilizasiýasynda aýratyn orun tutýar. Türkmenistanda olar bilen bir hatarda henize çenli doly öwrenilmedik ýadygärlikler hem az däldir.
2018-04-05
«Türkmenistan» gazeti
GOWAÇANYŇ TOHUM ÇIGIDI: EKIŞ WE DÖWREBAP USUL
Hormatly Prezidentimiziň tabşyrygy esasynda ýurdumyzda gowaça ekişi 2018-nji ýylyň 23-nji martynda Ahal, Mary we Lebap welaýatlarynda, 28-nji martda bolsa Daşoguz welaýatynda abraýly ýaşulularyň ak pata bermegi bilen badalga aldy.
Oba hojalyk pudagynyň wajyp ugry bolan gowaçany ösdürip ýetişdirmek we ondan meýilleşdirilen hasyly almak üçin iň jogapkärli agrotehnika çäreleriniň biri, gowaçany öz wagtynda ekmek meselesidir. Gowaça ekişiniň öz wagtynda başlanmagy howanyň maýlamagyna we topragyň özara optimal sazlaşykda bolýan ýylylyk, yzgarlylyk we iýmit şertleriniň gabatlaşmagyna bagly bolýar. Munda, ylaýtada, topragyň ýylylyk we yzgarlylyk şertleri örän möhümdir.
Ekişden doly gögeriş we ýokary hasyl almak tohumlyk çigidiň ekişe taýýarlanyşynyň hiline baglydyr. Gowaçadan doly gögeriş almagyň we tohumlyk çigidi tygşytly ekmegiň täze usullaryny döretmek ugrunda 100 ýyldan bäri ylmy-barlag işleri alnyp barylýar.
Türkmenistanyň Ylymlar akademiýasynyň we Tehnologiýalar merkeziniň hünärmenleri tarapyndan gowaçany takyk we tygşytly ekmek üçin biologik usul önümçilige teklip edildi. Bu usul gowaçanyň tohum çigidiniň sütükli daşyny ýylmanak görnüşe getirmek bilen, ony has takyk we tygşytly ekmäge mümkinçilik berýär. Alymlaryň bellemegine görä, gowaçanyň genetiki gurluşyna laýyklykda, çigidiň daşyndaky sütügiň gowaçanyň köptaraply biologik häsiýetini we asyl durnukly neslini saklamakda ähmiýeti uludyr. Ylmy-barlag işleriň netijesinde, çigidiň sütügi arkaly topragy aşa yzgarlylykdan goramakda ýa-da tersine, çyglylygyň ýetmezçiliginde hem çigidiň gögerijilik ukybyny saklap bilýändigi ýüze çykaryldy. Häzirki döwürde gowaçany takyk we tygşytly ekmek maksady bilen, çigidiň daşyndaky bu zerur sütük fiziki we himiki usullar arkaly aýrylýar we ýalaňaç-ýylmanak görnüşe getirilýär.
Ýöne çigidiň sütüginiň aýrylmagy bilen, onuň tebigy genetiki nesil saklaýjylyk ukyby esli peselýär. Şu sebäpli hem gowaçanyň sütügi aýrylýan çigidini ekmeklik hemişe uly töwekgelçilikli häsiýete eýedir.
Çigidiň gabygy ýuka we näzik bolýar, şonuň üçin hem daşky gurşawyň täsirine örän duýgur bolýar. Sütügi aýrylan çigit önümçilikde adaty sütükli çigitden 56 gün giç ekilýär.
Önümçilige teklip edilýän gowaçanyň tohum çigidini ekişe taýýarlamagyň täze biologik usulynyň esasy maksady, gowaçanyň ýokary arkaly sütükli tohum çigidini takyk we tygşytly ekmekden hem-de onuň deslapky fiziologik ösüşiniň iýmit şertini gowulandyrmakdan we ýekeleme işlerini aradan aýyrmakdan, ýurdumyz boýunça tygşytlanan tohum çigidiniň hasabyna öndüriljek goşmaça önümleriň mukdaryny ýokarlandyrmakdan ybaratdyr.
Çigidi ekişe taýýarlamagyň biologik usulyny amala aşyrmak üçin arassalanan, çüýrän ders we optimal sazlaşykdaky suw, azot, fosfor we keselleriň garşysyna ulanylýan himiki serişde goşulan garyndy bilen 1 tonna çigidiň hiline hem-de ululygyna baglylykda, 0,61,0 tonna çenli gatnaşykdaky goşulan garyndy gerek. Onsoň bu garyndy bilen okuň daşyndan aýlanýan awtomatik enjamda çigidiň sütüginiň daşy doly örtülýär. Şunda ders garyndysynyň möçberine laýyklýkda, sütükli çigidiň daşynda 0,31,0 mm galyňlyk emele gelýär. Okuň daşyndan aýlanýan awtomatik enjamyň görnüşlerine baglylykda, onuň optimal aýlaw tizligi sazlanylýar we aýlaw iş wagty 1520 minut bolýar. Şeýlelikde, gysga wagtyň dowamynda daşyna ders örtülen sütükli tohum ekişe taýýar bolýar. Bu usuly peýdalanmak arkaly sütükli tohum çigidini, mehaniki enjamyň kömegi bilen, hut ekin meýdanynyň üstünde-de taýýarlap bolýar. Şunda ýeriň hiline baglylykda, bir gektara bary-ýogy 2535 kilogram çigit harçlanýar. Ýene bir zat: ders garyndysyna, oba hojalyk ekinleriniň görnüşlerine baglylykda, optimal sazlaşykly bu goşundylara beýleki zerur organiki, mineral dökünleri we dürli keselleriň garşysyna ulanylýan himiki serişdeleri garmak maslahat berilýär. Bu usula Türkmenistanyň Maliýe we ykdysadyýet ministrliginiň Intellektual eýeçilik boýunça döwlet gullugy tarapyndan oýlap tapyşyň patenti berildi.
Gowaçanyň tohum çigidini ekişe taýýarlamagyň bu biologik usuly degişli ylmy-barlag institutlarynyň ekin meýdanlarynda önümçilik synagy hökmünde üstünlikli amala aşyryldy.
Aşyrmuhammet SAPARMYRADOW,
Türkmenistanyň Ylymlar akademiýasynyň
oba hojalyk ylymlary bölüminiň müdiri,
tehniki ylymlaryň kandidaty.


text:
Gadyrly ildeşler, bu bölümizde biz size Hudaýyň adamzat üçin bolan ajaýyp maksady, Mukaddes Ýazgylarda aýan eden wadalaryna esaslanan, wideo maglumatlary we mesihi imanlylaryň kalbyndan joşup çykýan aýdym-saz wideolaryny siziň dykgatyňyza hödürleýäris! Siz bular esasynda Hudaýyň siziň üçin bolan gutulyşyna düşünersiňiz we kalbyňyza kabul edip halas bolarsyňyz diýip umyt edýäris. Eger siz Isa Mesihi özüňiziň Halasgär we Rebbiňiz hökmünde kabul eden bolsaňyz onda bu wideolar arkaly imanyňyzda ruhlanyp berärsiňiz diýip umyt edýäris!
Isa Mesihiñ iñ soñky güni!
Isa Mesih hakyndaky hasabatlar!
“The Jesus Accounts” (Turkmen) from Kairos on Vimeo.
Perwerdigär Isa Mesih!
Rebbi tanan bagtlydyr!
Baky durmuš Isa Mesihdedir!
Isa Mesih Hudaÿyñ Sözidir!


text:
“Milli goşun” žurnalynyň nobatdaky sany okyjylary ýurdumyzyň Ýaragly Güýçleriniň üstünlikleri bilen tanyşdyrar
Goranmak ministrligi tarapyndan ýaşlary watançylyk ruhunda terbiýelemek, şeýle hem harby gullukçylaryň edebiýat başarnyklaryny ýüze çykarmak maksady bilen neşir edilýän “Milli goşun” žurnalynyň nobatdaky sany çapdan çykdy.
Žurnalda goranyş häsiýetine eýe bolan Harby doktrinamyza laýyklykda edermen esgerlerimiziň ýurdumyzyň howpsuzlygyny berkitmekdäki ähmiýeti açylyp görkezilýär. Onda Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedowyň ýolbaşçylygynda Watanymyzyň Ýaragly Güýçlerini döwrebaplaşdyrmakda we söweş başarnyklaryny ýokarlandyrmakda gazanylýan belent sepgitler bilen okyjylar giňden tanyşdyrylýar.
Žurnalda köp ýyllyk zähmet ýollary bolan ýokary derejeli harby gullukçylaryň, goşun gullugyna çagyrylýanlaryň, şeýle hem Türkmenistandaky harby işi we onuň taryhyny öwrenýän ökde hünärmenleriň makalalary ýerleşdirilipdir. Giň gerimli bilimler olara Milli goşunymyzyň geçmişi we şu güni baradaky gyzykly maglumatlary täsirli we jikme-jik açmaga, onuň üstünliklerini we Watanymyzyň edermen goragçylarynyň ruhubelentligini beýan etmäge mümkinçilik berýär.
Milli Liderimiziň başlangyjy bilen Türkmenistanda amala aşyrylýan düýpli özgertmeler netijesinde Watanymyzyň parahatçylygynyň we asudalygynyň goragynda duran Ýaragly Güýçlerimiz öz maddy-tehniki we işgärler binýatlaryny berkitdiler. Ygtyýarlyklarynda iň täze tehnologiýalar we ýöriteleşdirilen döwrebap enjamlar bar bolan ýokary hünärli hünärmenler Milli goşunymyzyň barha artýan kuwwatyny üpjün edýärler.
Bu mowzuk Bitarap döwletimiziň Garaşsyzlygynyň 26 ýyllygy mynasybetli guralan harby ýöriş baradaky makalada öz beýanyny tapýar. Milli goşunymyzyň ösüşindäki soňky ugurlar düýpli seljerilip çap edilen bu makala harby serkerdeleriň we esgerleriň, öňdebaryjy harby tehnikalaryň ykjam hatarlaryny aýdyň görkezýän suratlar bilen bezelipdir.
Beýleki goşun görnüşleri bilen bir hatarda Harby Deňiz Güýçleri hem öz kuwwatyny yzygiderli artdyrýar. Bu ulgamda Garaşsyz Bitarap Watanymyzyň deňiz serhetlerini goramaga niýetlendirilen häzirki zaman gämileri satyn alynýar we türkmen hünärmenleriniň güýji bilen gurulýar, harby deňizçileriň söweş we ynsanperwer taýýarlyklarynyň derejesi barha artýar. Munuň şeýledigine görkezme harby-taktiki okuwlar hem aýdyň tassyklaýar.
Žurnalda Watanymyzyň deňiz giňişliklerinde gulluk edýän edermen deňizçilerimize bagyşlanyp çap edilen makalada ýurdumyzyň harby deňiz güýçleriniň serkerdeleriniň we deňizçileriniň Hazary dostlugyň we ylalaşygyň deňzine öwürmek işine goşýan goşandy bellenilýär.
Žurnalyň bu sanyndaky makalalarda şeýle hem harby gullukçylarymyzyň gatnaşmagynda geçirilýän dürli döredijilik çäreleri, sport bäsleşikleri we konsertleri hakda gürrüň berilýär. Onuň sahypalarynda harby gulluga çagyrylýanlaryň harby gulluga toplumlaýyn taýýarlanylyşy, harby gullugyň olara öz başarnyklaryny dürli ugurlarda açyp görkezmekde berýän mümkinçilikleri hakda habarlar ýerleşdirilipdir.
Neşirde harby edaralardaky kursantlaryň beden we ruhy taýdan ösüşleriniň meseleleri gozgalýar, okuwyň täsirli usullarynyň ulanylmagynyň netijesinde olaryň iň bir çylşyrymly ýumuşlary başarnykly ýerine ýetirişleri nygtalýar.
Žurnalyň nobatdaky sanynyň sahypalarynda ene topragy gaýduwsyz goran we nesillere Watanymyzy gözüň göreji ýaly söýmegi hem-de goramagy wesýet eden beýik türkmen serkerdeleriniň harby sungatynyň taryhy beýan edilýär.
Okaýjylara şeýle hem Seljuklar we Gunnlar döwründe bar bolan ilkinji harby saz orkestrleri we olaryň türkmenleriň harby sunganyň taryhyndaky orny barada bilmek gyzykly bolar.
Žurnalda ýurdumyzyň durmuş-ykdysady ulgamlaryna bagyşlanan makalalar hem ýerleşdiripdir. Žurnalyň awtorlarynyň biri hormatly Prezidentimiz Gurbanguly Berdimuhamedowyň “Türkmenistan – Beýik Ýüpek ýolunyň ýüregi” atly düýpli işini öz makalasyna binýat edip alýar. Onda bu Beýik Ýoluň taryhy hem-de ýurdumyzda we sebitde ulag ulgamynyň ösdürilmegi netijesinde onuň häzirki zamandaky ýüze çykmalary beýan edilýär.


text:
«Türkmengaz» döwlet konserni bäsleşik yglan edýär 16.05.2018 — 27.07.2018
«Türkmengaz» döwlet konserni
Bäsleşik toparynyň adyndan halkara bäsleşiginiň deslapky saýlawynyň geçirilýändigini yglan edýär
Mary welaýatynyň Tagtabazar etrabynyň Torsşyh (Tagtabazar-1) käninde suwuklandyrylan gaz alýan desgany taslamak we gurmak
Bäsleşige gatnaşmaga isleg bildirýänler Aşgabat ş. 1939, Arçabil şaýoly 56, «Türkmengaz» DK, 13-nji gat salgysy bilen ýüz tutup:
- bäsleşige gatnaşmaga isleg bildirýäniň doly ady, hukuk ýagdaýy, hasaba alnan ýurdy, bank rekwizitleri hakynda maglumatlary görkezip ýazmaça görnüşde arza tabşyrmaly;
- «Türkmenistanyň nebitgaz toplumy üçin önümçilik we durmuş maksatly desgalary taslamak we gurmak boýunça bäsleşikleri geçirmek/potratçylary saýlap almagyň düzgünlerini»
Bäsleşik boýunça teklipler — 27.07.2018 ýyla, ýerli wagt bilen 12:00-a çenli kabul edilýär.
Pul serişdelerini geçirmek üçin hasap belgisi ýazmaça arza tabşyrylan mahaly habar berilýär.
Habarlaşmak üçin telefonlar: (+99312) 40-32-40; 40-32-50;
faks (+99312)40-32-59.